Aʋafia Siwo Nɔ Roma-Srafowo Dome kple Ahuhɔ̃e Siwo Nɔ Anyi Le Biblia-Ŋlɔɣiwo | Ènyaa?\nGBE BUBU Afrikaans Albanian Amharic Arabic Armenian Aymara Azerbaijani Azerbaijani (Cyrillic) Bislama Bulgarian Cambodian Catalan Cebuano Chichewa China Mandaringbe (Bɔbɔetɔ) China Mandaringbe (Xoxotɔ) Chitonga Chitumbuka Cibemba Croatian Czech Danish Drehu Dutch Efik Estonian Eŋlisi Eʋegbe Finnish Franse Ga Georgian German Greek Guarani Gun Haitian Creole Hebrew Hiligaynon Hungarian Icelandic Igbo Iloko Indonesian Italian Japanese Kazakh Kikamba Kikaonde Kikongo Kikuyu Kimbundu Kinyarwanda Kirghiz Kirundi Kongo Latvian Lingala Lithuanian Luganda Luo Luvale Macedonian Malagasy Malay Maya Moore Myanmar Nepali Ngabere Norwegian Nyaneka Nzema Ossetian Otetela Papiamento (Aruba) Papiamento (Curaçao) Polish Portuguese Quechua (Bolivia) Romanian Russian Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tahitian Tatar Thai Tigrinya Tok Pisin Totonac Tshiluba Tsonga Turkish Tuvaluan Twi Tzotzil Ukrainian Umbundu Vietnamese Wallisian Xhosa Yoruba Zapotec (Isthmus) Zulu\nDɔ kae aʋafia siwo nɔ Roma-srafowo dome la wɔna?\nAʋafia Marcus Favonius Facilis ƒe kpetata\nKristotɔwo Ƒe Hela Ŋɔŋlɔawo ƒo nu tso Roma-ʋafiawo ŋu enuenu. Ðoƒe mae nɔ asrafo siwo wu Yesu la ƒe amegã si. Eye ɖoƒe ma kee Kornelio, si nye Dukɔwo me tɔ gbãtɔ si zu Kristotɔ la nɔ. Aʋafia ye asrafomegã si nɔ eteƒe esime wodi be asrafowo naƒo Paulo la nye, eye aʋafia kee asrafomegã si ŋkɔe nye Yulio, si kplɔ Paulo yi Roma la hã nye.—Marko 15:39; Dɔwɔwɔwo 10:1, etenuŋɔŋlɔ; 22:25; 27:1.\nAʋafia nyea asrafomegã si nɔa asrafo 50 alo 100 nu. Eƒe dɔe nye be wòana hehe wo ahakpe ɖe wo ŋu woazu asrafo bibi siwo wɔa se dzi; eléa ŋku ɖe woƒe asrafowuwo kple woƒe aʋawɔnuwo ŋu, eye eyae kplɔa wo heɖea gbe na wo le aʋagbe dzi.\nÐoƒe kɔkɔtɔ si asrafo gbɔlo ate ŋu aɖoe nye aʋafia ƒe ɖoƒe. Ame siwo nɔa ɖoƒe sia la nyea ame siwo wɔ asrafodɔ ƒe geɖe henye ŋgɔnɔla bibiwo. Aʋafiawoe na ŋusẽ geɖe nɔ Roma-srafoha bliboa ŋu eye woawoe na be wonye aʋawɔla bibi siwo wɔa se dzi. Numekugbalẽ aɖe gblɔ be “zi geɖe la, [aʋafiawo] nyea asrafo siwo kpɔ nu teƒe henya nu geɖe wu bubuawo le asrafohaa me.”\nAleke ahuhɔ̃e siwo nɔ anyi le Biblia-ŋlɔɣiwo la to vovo na egbetɔwoe?\nEgiptetɔwo ƒe ahuhɔ̃e\nZi geɖe la, gadzẽgba siwo ƒe ŋkume wozrɔ̃ nyuie lae nyea ahuhɔ̃e siwo wozãna le Biblia-ŋlɔɣiwo, gake wogatea ŋu nyea akɔbli, klosalo, sika, alo sika kple akɔblia tsaka hã. Eya ta womenɔ abe ahuhɔ̃e siwo li egbea ene o. Zi gbãtɔ si woyɔ ahuhɔ̃e ŋkɔ le Biblia me lae nye avɔgbadɔ si nye Israel-viwo ƒe tadeaguƒe vevitɔ la tuɣi. Nyɔnuwo tsɔ woƒe ahuhɔ̃ewo na be woatsɔ awɔ zɔ la kple eƒe anyinɔ. (2 Mose 38:8) Ema fia be, hafi woate ŋu awɔ ahuhɔ̃eawo ŋu dɔ alea la, ele be woalólo wo.\nZi geɖe la, ne blemaduwo nɔƒe kulawo ke ɖe ahuhɔ̃ewo ŋu le tome le Israel-nyigbaa dzi kple eƒe nutowo me la, wonɔa nyɔnuwo ƒe atsyɔ̃ɖonuwo kple lekewɔnu bubuwo dome. Ahuhɔ̃eawo nɔa kotoe, wowɔa woƒe asiléƒewo ɖe nyɔnuwo ƒe nɔnɔme me, eye wonyea ati, ga, alo nyiɖu, siwo woɖo atsyɔ̃ na nyuie. Eye zi geɖe la, womeɖoa atsyɔ̃ na ahuhɔ̃ea ƒe megbe o.\nAhuhɔ̃e siwo nɔ anyi le blema la metea ŋu kpɔa nu nyuie abe esiwo li egbea ene o. Esia na míese nu si apostolo Paulo wɔnɛ esi wògblɔ be, ‘Fifia la, míekpɔa nu flukpee to gahuhɔ̃e me’ la gɔme.—1 Korintotɔwo 13:12.


2 Kronika 28 | Biblia Le Internet Dzi | Xexe Yeye Gɔmeɖeɖe\n2 Kronika 28:1-27\nYuda-fia Ahaz (1-4)\nSiria kple Israel ɖu Ahaz dzi (5-8)\nOded xlɔ̃ nu Israel (9-15)\nWobɔbɔ Yuda ɖe anyi (16-19)\nAhaz ƒe trɔ̃subɔsubɔ; eƒe ku (20-27)\n28 Ahaz+ xɔ ƒe blaeve esime wòzu fia, eye wòɖu fia ƒe wuiade le Yerusalem. Mewɔ nu si le dzɔdzɔe le Yehowa ŋkume abe tɔgbuia David ene o.+ 2 Ke boŋ eto Israel-fiawo ƒe ʋe me,+ ewɔ Baal ƒe galegbawo*+ gɔ̃ hã. 3 Edo dzudzɔ le Hinom Vi Ƒe Bali* la me, eye wòtɔ dzo viawo,+ le dukɔ siwo Yehowa nya le Israel-viwo ŋgɔ la ƒe ŋunyɔnuwo nu.+ 4 Azɔ hã, esa vɔ hedo dzudzɔ edziedzi le nuxeƒewo+ kple togbɛwo dzi kpakple ati dama ɖe sia ɖe te.+ 5 Esia ta Yehowa, eƒe Mawu la, tsɔe de asi na Siria-fia,+ ale be wosii, eye woɖe aboyo ame gbogbo aɖewo hekplɔ wo yi Damasko.+ Wotsɔe de asi na Israel-fia hã, eye wòsii hewu ame gbogbo aɖewo. 6 Ale Peka,+ Remaliya vi, wu ame akpe alafa ɖeka blaeve, siwo nye kalẽtɔwo sɔŋ le Yuda le ŋkeke ɖeka dzi, elabena wogblẽ Yehowa, wo tɔgbuiwo ƒe Mawu la ɖi.+ 7 Eye Zikri, ame si nye Efrayim ŋutsu kalẽtɔ aɖe la, wu Maaseya, si nye fiaviŋutsu, kple Azrikam, si nye fiasã* nu nɔla, kple Elkana, ame si nye evelia kplɔ fia ɖo. 8 Gawu la, Israel-viwo ɖe aboyo wo nɔviwo dometɔ akpe alafa eve, nyɔnuwo, ŋutsuviwo kple nyɔnuviwo; eye woha woƒe nu gbogbo aɖewo hã, emegbe wotsɔ aboyonuawo va Samaria.+ 9 Ke Yehowa ƒe nyagblɔɖila aɖe le afi ma, si ŋkɔe nye Oded. Eyi ɖado go aʋakɔ si trɔ gbɔna Samaria la, eye wògblɔ na wo be: “Kpɔ ɖa! Esi Yehowa, mia tɔgbuiwo ƒe Mawu la, do dziku ɖe Yuda ŋu vevie tae wòtsɔe de asi na mi,+ ale be mietsɔ dɔmedzoe helĩhelĩ si de keke dziƒo ke la, wu amewo le wo dome. 10 Eye azɔ mieɖoe be miazi Yuda kple Yerusalem viwo dzi woazu subɔviŋutsuwo kple subɔvinyɔnuwo na mi.+ Gake ɖe miawo ŋutɔwo hã mieɖi fɔ le Yehowa mia Mawu la ŋkume oa? 11 Eya ta miɖo tom, ne miagbugbɔ aboyome siwo miekplɔ tso mia nɔviwo dome la yii, elabena Yehowa ƒe dɔmedzoe fla ɖe mia ŋu.” 12 Ale Efrayim viwo ƒe tatɔwo dome ŋutsu aɖewo, siwo nye Azariya, Yehohanan vi, Berekiya, Mesilemot vi, Yehizkiya, Salum vi kple Amasa, Hadlai vi, tso ɖe ame siwo gbɔ tso aʋa la ŋu, 13 eye wogblɔ na wo be: “Migakplɔ aboyomeawo va afi sia o, elabena ana míaɖi fɔ le Yehowa ŋkume. Nu si mieɖo be yewoawɔ la ana míaƒe nu vɔ̃wo kple fɔɖiɖi nadzi ɖe edzi, evɔ míaƒe fɔɖiɖi la sɔ gbɔ xoxo, eye dɔmedzoe le bibim ɖe Israel ŋu.” 14 Eya ta asrafoawo ɖe asi le aboyomeawo kple aboyonuawo+ ŋu na amegãwo kple ha blibo la. 15 Azɔ ŋutsu siwo wotia la tso, eye wokplɔ aboyomeawo, eye wotsɔ awu tso aboyonuawo me do na ame siwo katã le amama. Ale wodo awu na wo, eye wotsɔ afɔkpa, nuɖuɖu kple nunono na wo, eye wosi ami na wo. Gakpe ɖe eŋu la, wokɔ ame beliwo katã ɖe tedziwo dzi, eye wokplɔ wo yi Yeriko, si nye devedu la me, le wo nɔviwo gbɔ. Emegbe wotrɔ yi Samaria. 16 Ɣemaɣi Fia Ahaz dɔ ame ɖo ɖe Asiria-fiawo be woakpe ɖe ye ŋu.+ 17 Edomtɔwo gava si Yuda heɖe aboyo amewo dzoe. 18 Ke Filistitɔwo+ dze Sefela*+ duwo kple Negeb* duwo dzi le Yuda, eye woxɔ Bet-Semes,+ Aiyalon,+ Gederot, Soko kple eŋu duwo, Timna+ kple eŋu duwo kpakple Gimzo kple eŋu duwo; eye wonɔ afi ma. 19 Elabena Yehowa bɔbɔ Yuda ɖe anyi le Israel-fia Ahaz ta, le esi wòna wowɔ nu wògbɔ eme le Yuda, eye woƒe nuteƒemawɔmawɔ ɖe Yehowa ŋu do agbogbo ta. 20 Mlɔeba Asiria-fia Tilgat-Pilneser+ ho ɖe eŋu, eye wòhe xaxa va edzi+ le esi wòakpe ɖe eŋu teƒe. 21 Evɔ wònye Ahaz ha Yehowa ƒe aƒe kple fia ƒe aƒe*+ kpakple amegãwo ƒe aƒewo tsɔ na Asiria-fia hafi, gake meɖe vi aɖeke nɛ o. 22 Ke le xaxaɣi sia me hã la, Fia Ahaz ƒe nuteƒemawɔmawɔ na Yehowa gado fievo ɖe edzi. 23 Eye wòde asi vɔsasa me na Damaskotɔ+ siwo sii+ la ƒe mawuwo hegblɔ be: “Esi Siria-fiawo ƒe mawuwo le kpekpem ɖe wo ŋu ta la, woawoe masa vɔ na, ne woakpe ɖe ŋunye.”+ Ale esia zu nukikli na eya ŋutɔ kple Israel blibo la. 24 Gawu la, Ahaz lɔ Mawu vavã la ƒe aƒe la ŋu dɔwɔnuwo katã, eye wògbã Mawu vavã la ƒe aƒe la ŋu dɔwɔnuwo kakɛkakɛ,+ eye wòdo Yehowa ƒe aƒe la ƒe ʋɔtruwo,+ eye wòɖi vɔsamlekpuiwo na eɖokui ɖe dzogoe ɖe sia ɖe dzi le Yerusalem. 25 Eye wòwɔ nuxeƒewo ɖe Yuda duwo katã me, ne woado dzudzɔ na mawu+ bubuwo, ale wòdo dziku na Yehowa, tɔgbuiawo ƒe Mawu la. 26 Ke eŋutinya susɔeawo kple eƒe nuwɔnawo katã, tso gɔmedzedze va se ɖe nuwuwu la, woŋlɔ wo ɖe Yuda Kple Israel Fiawo Ƒe Agbalẽ me.+ 27 Eye wotsɔ Ahaz mlɔ tɔgbuiawo gbɔ, woɖii ɖe du la me le Yerusalem, elabena womekɔe yi Israel-fiawo ɖiƒe o.+ Eye via Hizkiya zu fia ɖe eteƒe.\n^ Egɔmeɖeɖe tẽe, “aƒea.”


Ðe Wò Ŋkɔ Le Mawu Ƒe “Ŋkuɖodzigbalẽ” Mea? | Draw Close to God\nGBE BUBU Afrikaans Albanian Amharic Arabic Armenian Bulgarian Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Estonian Eŋlisi Eʋegbe Finnish Franse Georgian German Greek Hiligaynon Hungarian Igbo Iloko Indonesian Italian Japanese Kinyarwanda Kirghiz Korean Lingala Lithuanian Malagasy Myanmar Norwegian Ossetian Polish Portuguese Romanian Russian Samoan Sepedi Serbian Sesotho (Lesotho) Setswana Shona Sinhala Slovak Slovenian Spanish Sranantongo Swahili Swedish Tagalog Tajiki Thai Tsonga Turkish Twi Ukrainian Vietnamese Xhosa Zulu\nÐe Wò Ŋkɔ Le Mawu Ƒe “Ŋkuɖodzigbalẽ” Mea?\nÐE Yehowa dea dzesi agbagba siwo esubɔlawo dzena le esubɔsubɔ mea? Ɛ̃, edea dzesii! Ke hã, menye woƒe nu nyui wɔwɔwo kple nya siwo wogblɔna tsɔ kafunɛ la koe wòdea dzesii o. Edea dzesii ne wodea asixɔxɔ eŋu le woƒe tamesusuwo me gɔ̃ hã. Gawu la, Yehowa maŋlɔ eƒe amewo kple nu siwo wowɔ la be akpɔ o. Nu kae na míeka ɖe nya sia dzi? Ŋuɖoɖoa dze le nya aɖe si nyagblɔɖila Maleaxi ŋlɔ la me.—Xlẽ Maleaxi 3:16.\nEsime Maleaxi nye nyagblɔɖila le Israel le ƒe alafa atɔ̃lia Do Ŋgɔ Na Mía Ŋɔli la, nuteƒemawɔmawɔ xɔ aƒe ɖi ŋutɔ le agbenɔnɔ kple mawusubɔsubɔ gome. Nunɔlawo gblẽ woƒe dɔwo ɖi, eye dukɔ hahoo la ƒo wo ɖokui ɖe mawumavɔ̃mavɔ̃nuwɔnawo abe afakaka, ahasiwɔwɔ kple ametafatafa ene me. (Maleaxi 2:8; 3:5) Ke hã, Israel vi aɖewo ya lé nuteƒewɔwɔ me ɖe asi. Nu kae wonɔ wɔwɔm?\nMaleaxi gblɔ be: ‘Yehowa vɔ̃lawo ƒo nu kple wo nɔewo.’ Mawuvɔvɔ̃ nye nɔnɔme nyui. Le afi sia la, Maleaxi nɔ nu ƒom tso Israel vi siwo dea bubu deto Mawu ŋu hevɔ̃na be yewoawɔ nu si madze eŋu o la ŋu. De dzesii be wogblɔ be mawuvɔ̃la siawo ‘ƒo nu kple wo nɔewo.’ Edze ƒãa be wonɔ nya nyuiwo gblɔm tso Yehowa ŋu henɔ dzi dem ƒo na wo nɔewo, ale be dzi nagaɖe le wo ƒo, eye nu gbegblẽ siwo nɔ edzi yim la nakpɔ ŋusẽ ɖe wo dzi o.\nIsrael vi wɔnuteƒewo gaɖe ale si wodea bubu deto Yehowa ŋui la fia le mɔ vevi aɖe nu: “[Woléa] ŋku ɖe eƒe ŋkɔ ŋu,” alo wobua eŋu. Gɔmeɖeɖe bubu gblɔ be “wonɔ Eƒe ŋkɔ dom ɖe dzi.” Mawuvɔ̃la mawo dea bubu Yehowa ŋu le woƒe tamesusuwo me gɔ̃ hã. Wodea asixɔxɔ Yehowa kple eƒe ŋkɔ gã la ŋu le woƒe dzimesusuwo me. Ðe Yehowa nya be wonɔ esia wɔma?\nMaleaxi gblɔ be: “Yehowa ɖo to see.” Esia fia be togbɔ be Yehowa le eƒe nɔƒe kɔkɔa le dziƒo hã la, eƒua to anyi sea kafukafunya ɖe sia ɖe si esubɔlawo gblɔna le wo nɔewo dome tso eŋu. Eƒe susu nɔa nu siwo katã ŋu wobuna la hã ŋu. (Psalmo 94:11) Gake menye woƒe nuwɔna nyuiwo kple tamesusuwo ŋu koe wòléa ŋku ɖo o.\nMaleaxi gagblɔ be: ‘Woŋlɔ ŋkuɖodzigbalẽ le eŋkume.’ Ame siwo katã subɔ Yehowa nuteƒewɔwɔtɔe la ƒe ŋkɔwoe le agbalẽ ma me. De dzesii be woyɔe be “ŋkuɖodzigbalẽ.” * Esia fia be Yehowa maŋlɔ nu siwo esubɔla wɔnuteƒewo wɔ tsɔ kafui la dometɔ aɖeke be o, eɖanye nuwɔna nyuiwo, nyagbɔgblɔwo alo tamesusuwo o. Susu aɖe tae Mawu ɖoa ŋku wo dzi ɖo. Edo ŋugbe be yeatsɔ agbe mavɔ aɖo eteƒe na ame siwo ƒe ŋkɔwo tsi yeƒe ŋkuɖodzigbalẽa me ɖikaa la. *—Psalmo 37:29.\nAleke gbegbe wòfaa akɔ na amee nye esi be Yehowa dea asixɔxɔ nu siwo katã míewɔna be míaƒe tadedeagu nadze eŋu la ŋu! Ele be Maleaxi 3:16 me nyawo nana míade ŋugble le mía kple Yehowa dome ƒomedodoa ŋu vevie. Anyo be míabia mía ɖokui be, ‘Ðe nye ŋkɔ le Mawu ƒe “ŋkuɖodzigbalẽ” mea?’ Anɔ alea ne míedzea agbagba vevie gbe sia gbe be míaƒe nuwɔna, nuƒoƒo kple tamebubu nanye esi dzi Yehowa adi be yeaɖo ŋkui.\nBiblia ƒe akpa si míade dzi ƒo na wò be nàxlẽ le December me:\nNaxum 1-3–Maleaxi 1-4\n^ mm. 8 Hebrigbe me nya si gɔme woɖe be ‘ŋkuɖodzi’ la mefia be nane nava susu me na ame ko o. Egafiana hã be woawɔ nane tso nu si dzi woɖo ŋkui la ŋu.\n^ mm. 8 Ne èdi be yeaxlẽ nu geɖe tso ŋugbe si Mawu do ku ɖe agbe mavɔ ŋu la, kpɔ agbalẽ si nye Nuka Tututue Nye Biblia ƒe Nufiafia? ƒe ta 3 lia. Yehowa Ðasefowoe tae.\nƉoe Ɖe Amewo Ɖoe Ɖe Amewo Ðe Wò Ŋkɔ Le Mawu Ƒe “Ŋkuɖodzigbalẽ” Mea?


GBE BUBU Afrikaans Albanian Amharic Arabic Armenian Bulgarian Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Efik Estonian Eŋlisi Eʋegbe Finnish Franse Ga Georgian German Greek Haitian Creole Hebrew Hiligaynon Hindi Hungarian Icelandic Igbo Iloko Indonesian Italian Japanese Korean Latvian Lithuanian Macedonian Malagasy Mizo Myanmar Norwegian Ossetian Persian Polish Portuguese Quechua (Bolivia) Rarotongan Romanian Russian Sepedi Serbian Sesotho (Lesotho) Setswana Silozi Sinhala Slovak Slovenian Solomon Islands Pidgin Spanish Sranantongo Swahili Swedish Tagalog Telugu Thai Tiv Tsonga Turkish Ukrainian Vietnamese Xhosa Zulu\n“Tsã la, dzeɖoɖo kple vinye ŋutsuviwo vivia nunye ŋutɔ. Woɖoa to sea nye nyawo hewɔa wo dzi enumake. Gake fifia si wozu ƒewuiviwo la, míehea glãka le nu sia nu ŋu. Wohea nya le míaƒe Mawu subɔsubɔ ŋuti ɖoɖowo gɔ̃ hã ŋu. Wobiana be: ‘Ðe wògahiã kokoko be míaƒo nu tso Biblia ŋua?’ Hafi vinyewo nage ɖe ƒewuiwo me la, nyemesusui kpɔ be nu sia adzɔ le nye ƒomea me o—togbɔ be mekpɔnɛ wòdzɔna le ƒome bubuwo me hã.”—Reggie. *\nÐE NÈLE ƒewuivi aɖe nyima? Ne nenemae la, ke viwò ƒe tsitsi ƒe ɣeyiɣi siwo ɖe dzesi wu la dometɔ ɖeka teƒee nye ema kpɔm nèle. Ate ŋu anye ɣeyiɣi ɖefunametɔwo kekeake dometɔ ɖeka. Ðe kpɔɖeŋu siwo gbɔna la dometɔ aɖe sɔ kple nu siwo me tom nèlea?\n▪ Esime viwòŋutsuvia metsi haɖe o la, enɔa ŋuwò kplikplikpli ɣesiaɣi. Fifia esi wòzu ƒewuivi la, eya ŋutɔ dina be yeawɔ nu le ye ɖokui si wò manɔmee.\n▪ Esime viwònyɔnuvia kpɔtɔ nye ɖevi la, egblɔa nya sia nya na wò. Gake esi wòzu ƒewuivi la, exɔlɔ̃wo koe wògblɔa eƒe nyawo na, ke meganye wò o.\nNe nu sia tɔgbi le dzɔdzɔm le wò ƒomea me la, mègaƒo nya ta dzitsitsitɔe be ye via le aglãdzela si ŋu womagate ŋu awɔ naneke le o la zum o. Ke nu kae le dzɔdzɔm? Be míaɖo biabia ma ŋu la, na míadzro akpa vevi si ƒewuimenɔɣi wɔna le viwòa ƒe tsitsi me la me akpɔ.\nƑewuimenɔɣi—Ɣeyiɣi Vevi Aɖee\nTso viwòa dzigbe heyina la, tɔtrɔ geɖe siwo va eƒe agbe me la nyea nu yeyewo—gbe si gbe wòte zɔzɔ, gbe si gbe wòte nuƒoƒo, gbe si gbe wòte sukudede, kple bubuawo. Enyea dzidzɔ na dzilawo ne tɔtrɔ ɖedzesi siawo va wo viwo ƒe agbe me. Enyea kpeɖodzi be nane si wole mɔ kpɔm na la le eme vam—si nye ɖeviawo ƒe tsitsi.\nTɔtrɔ ɖedzesi ƒe ɣeyiɣi aɖee ƒewuimenɔɣi hã nye—togbɔ be esia ate ŋu anye ɣeyiɣi ɖefuname na dzila aɖewo hã. Gake gɔmesese le woƒe sese le wo ɖokui me nenema ŋu. Ne èbu eŋu kpɔ la, vifofo alo vidada kae wòadzɔ dzi na ne via si ɖoa toe tsã la va te dzikudodo ɖe eŋu le esi wòɖo ƒewuime ta? Ke hã, ƒewuimenɔɣi nyea tsitsi ƒe ɣeyiɣi vevi aɖe. Le mɔ ka nu?\nBiblia gblɔ be le ɣeyiɣi aɖe megbe la, “ŋutsu agblẽ fofoa kple dadaa ɖi.” (1 Mose 2:24) Akpa vevi aɖe si ƒewuimenɔɣi wɔnae nye be wòadzra viwòŋutsua alo viwònyɔnua ɖo ɖe dzidzɔ kple vevesese ƒe ŋkeke ma ŋu. Ɣemaɣi la, ele be viwòa nate ŋu agblɔ abe apostolo Paulo ene be: “Esime menye vidzĩ la, meƒoa nu abe vidzĩ ene, mebua tame abe vidzĩ ene, mesea nu gɔme abe vidzĩ ene; gake fifia si mezu ame tsitsi la, meɖe asi le vidzĩ me nuwɔnawo ŋu.”—1 Korintotɔwo 13:11.\nLe nyateƒe me la, nu ma tututu wɔmee viwòa le le eƒe ƒewuiwo me—ele asi ɖem le ɖevimenuwo ŋu hele ale si wòazu ame tsitsi si dzi woate ŋu aka ɖo, si su te ate ŋu aʋu adzo le aƒe me aɖanɔ eɖokui si la srɔ̃m. Numekugbalẽ aɖe ɖɔ ƒewuimenɔɣi be enye “kaklã si menya klãna o ƒe babayi legbee aɖe dodo.”\nNyateƒee, fifia la, eŋububu be viwòa ava zu ɖokuisinɔla ate ŋu ana ɖikeke aɖewo naɖo mewò. Ðewohĩ àbia be:\n▪ “Ne vinyea mete ŋu le be lém na eƒe xɔme o la, aleke wòate ŋu ava lé be na aƒe bliboe?”\n▪ “Ne vinyenyɔnua mete ŋu gbɔna vaa aƒe me ɖe game dzi o la, aleke wòate ŋu ava lé fɔ ɖe dɔwɔɖui ŋu awɔ?”\nNe ele alea le aƒewò me la, ɖo ŋku edzi be: Ðokuisinɔnɔ mele abe ʋɔtru aɖe si viwò aʋu age ɖe eme ene o, ke boŋ enye mɔ didi aɖe zɔzɔ si xɔa ƒe geɖe hafi wua enu. Fifia la, ède dzesii be “bometsitsi bla ɖe ŋutsuvi [alo nyɔnuvi] ƒe dzi ŋu.”—Lododowo 22:15.\nGake to mɔfiame nyuitɔ ŋu dɔ wɔwɔ me la, viwòa ate ŋu ato ƒewuimenɔɣia me dzidzedzetɔe ahazu ame tsitsi si dzi woate ŋu aka ɖo, ‘si na hehe eƒe nugɔmesese ƒe ŋutetewo to wo zazã me, bene woade vovototo nyui kple vɔ̃ dome.’—Hebritɔwo 5:14.\nNu Siwo Nana Wokpɔa Dzidzedze\nBe nàdzra viwò ƒewuivi ɖo hena ame tsitsi zuzu la, ehiã be nàkpe ɖe eŋu wòatu eƒe “tamebubu ŋutete” ɖo bene wòate ŋu awɔ nyametsotso nyuiwo le eɖokui si. (Romatɔwo 12:1, 2) Biblia me gɔmeɖose siwo gbɔna akpe ɖe ŋuwò nawɔ nenema.\nFilipitɔwo 4:5: “Mina amewo katã nanyae be nugɔmeselawo mienye.” Tsɔe be viwòa bia nane wò, ɖewohĩ be nàhe ɣeyiɣi si nèɖo be wòanɔ gbɔgbɔm va aƒe me la ayi ŋgɔ vie. Gake nègbe enumake. Viwò ƒewuivia do dziku gblɔ be, “Nu ka tae nèwɔa nu ɖe ŋunye abe ɖevi ene?” Hafi nàɖo eŋu agblɔ be, “Ɛ̃! èle nu wɔm abe ɖevi enee” la, de ŋugble tso nya si gbɔna la ŋu: Zi geɖe la, ƒewuiviwo dina be woana ablɔɖe geɖe wu esi dze la yewo, eye dzilawo hã doa kpo ablɔɖe ale si nu hiã la nana ƒewuiviwo. Ðe manyo be nànɔ asitɔtrɔ siwo ana nàda asɔ la wɔm edziedzi oa? Ðe mèkpɔe be asɔ be yeabu ɖevia ƒe nukpɔsusu ŋu teti oa?\nTE MƆNU SIA KPƆ: Ŋlɔ nu ɖeka alo eve aɖewo siwo me nàte ŋu ana ablɔɖe geɖe wu viwò ƒewuivia le. Na eme nakɔ nɛ be ɖe yele ablɔɖe ma namee be yeakpɔ ale si wòazãe ɖa. Eye be ne ezãe nyuie la, yeanae ablɔɖe geɖe wu. Gake ne mezãe nyuie o la, yeaxɔ ablɔɖe si yenae kpee la le esi.—Mateo 25:21.\nKolosetɔwo 3:21: “Mi vifofowo, miganɔ dziku dom na mia viwo o, bene dzi nagaɖe le wo ƒo o.” Dzila aɖewo dina be yewoakpɔ ŋusẽ ɖe nu sia nu si yewo viwo wɔna la dzi. Woƒe ŋku nɔa wo ŋu ɣesiaɣi be yewoanya ame si wole ha dem kplii kple nu si wɔm wole. Wotiaa xɔlɔ̃ na wo, eye wonɔa to ɖom woƒe telefondzidzeɖoɖowo le adzame. Gake ɖeko mɔnu siawo zazã gagblẽna nyaa ɖe edzi kura. Ðeko ŋudzɔnɔnɔ ɖe wo ŋu akpa alea ana woadi be yewoanɔ kpɔ ɖɔlim na mi; nyahehe ɖe wo xɔlɔ̃wo ŋu edziedzi agagblẽ nyaa ɖe edzi boŋ; toɖoɖo woƒe dzeɖoɖowo le adzame ana woato mɔ bubuwo dzi anɔ dzeɖom kple wo xɔlɔ̃wo le miaƒe manyamanya me. Agbagbadzedze be yewoakpɔ ŋusẽ ɖe woƒe nu sia nu dzi ana be miagava kpɔ ŋusẽ boo aɖeke ɖe wo dzi o. Le nyateƒe me la, ne viwò ƒewuiviwo mete ŋu srɔ̃ ale si woawɔ nyametsotso le wo ɖokui si esime wokpɔtɔ le aƒea me o la, aleke woate ŋu awɔ nyametsotso le wo ɖokui si ne wova dzo le aƒe me?\nTE MƆNU SIA KPƆ: Ɣebubuɣi si nàƒo nu tso nane ŋu na viwò ƒewuivi la, kpe ɖe eŋu wòakpɔ nu si ado tso eƒe nyametsotsowo me. Le kpɔɖeŋu me, le esi teƒe be nàƒo nu tsi tsitre ɖe exɔlɔ̃wo dometɔ aɖe ŋu la, biae boŋ be: “Ke ne edzɔ be wolé [asimasi] ɖe nu gbegblẽ aɖe wɔwɔ ta ɖe? Aleke amewo abu tso ŋuwò?” Kpe ɖe viwò ƒewuivia ŋu wòakpɔe be eƒe tiatiawo ana nukpɔsusu nyui nanɔ amewo si ɖe eŋu loo alo ana nukpɔsusu gbegblẽ nanɔ wo si ɖe eŋu.—Lododowo 11:17, 22; 20:11.\nEfesotɔwo 6:4: “Mi vifofowo, miganɔ dziku dom na mia viwo o, ke boŋ miyi edzi mianɔ wo hem le Yehowa ƒe amehehe kple susua mamla me.” Nyagbɔgblɔ “susua mamla” lɔ nu geɖe ɖe eme wu nyateƒenyawo ko gbɔgblɔ na ame. Efia be woakpe ɖe ɖevia ŋu wòakpɔ agbe nyui nɔnɔ ƒe vevienyenye adze sii, eye be esia nakpɔ ŋusẽ ɖe eƒe nuwɔnawo dzi. Esia hiã, vevietɔ ne viwòa ge ɖe eƒe ƒewuiwo me. Vifofo aɖe si ŋkɔe nye Andre gblɔ be: “Zi ale si viwòa le tsitsim la, zi nenemae wòhiã be nànɔ asi trɔm le ale si nèwɔa nu kpli la ŋu ahade ŋugble kpli.”—2 Timoteo 3:14.\nTE MƆNU SIA KPƆ: Ne nya aɖe do mo ɖa la, àte ŋu ana ɖevia nawɔ wò dzilaa ƒe teƒe eye wò hã nàwɔ ɖevia ƒe teƒe. Bia viwò ƒewuivia be aɖaŋu kae wòaɖo na ye ne viae yenye hã. Na wòawɔ numekuku bene wòake ɖe nu siwo ɖee fia be eƒe nuŋububua sɔ alo mesɔ o la ŋu. Migbugbɔ dzro nyaa me emegbe le kwasiɖaa me.\nGalatiatɔwo 6:7: “Nu sia nu si ƒãm ame le la, nu sia kee wòaŋe.” Woate ŋu afia nu ɖevi to tohehe nɛ—abe enyanya ɖo ɖe xɔ me alo gbegbe be wòagakpɔ gome le nane si doa dzidzɔ nɛ la wɔwɔ me o—dzi. Gake le ƒewuivi ya gome la, anyo wu be nàna eya ŋutɔ natsɔ eƒe nuwɔnawo me tsonuwo ƒe agba.—Lododowo 6:27.\nTE MƆNU SIA KPƆ: Mègaxe fe siwo wònyi la ɖe enu, alo anɔ taflatsɛdonyawo gblɔm na eƒe nufiala ne mewɔ dɔ le suku nyui o. Na eya ŋutɔ nakpe eƒe nuwɔnawo me tsonuwo ƒe fu, eye esia ana nu si wòasrɔ̃ tso eme la aɖe vi nɛ ɖaa.\nAbe dzila ene la, anɔ eme be nèle mɔ kpɔm be ye via ƒe ƒewuimetoto ahazu ame tsitsi nanye esi me kuxi boo manɔ o. Gake ƒãa hafi wònɔna alea. Ke hã, viwòa ƒe ƒewuimenɔɣi nye mɔnukpɔkpɔ nyui aɖe na wò be ‘nàmlã ɖevi la ɖe mɔ si wòato la ŋu.’ (Lododowo 22:6) Biblia ƒe gɔmeɖosewo nye gɔmeɖokpe sẽŋu si dzi nàte ŋu atu ƒome kpɔdzidzɔ ɖo.\nKaka vinye ƒewuivia nava ʋu adzo le aƒe me la, ɖe wòate ŋu asu te na nu siwo gbɔna la wɔwɔa?\n▪ gbɔgbɔmenumame nyuiwo me léle ɖe asi\n▪ tiatia kple nyametsotso nyuiwo wɔwɔ\n▪ dzeɖoɖo nyuie kple ame bubuwo\n▪ beléle na eɖokui le lãmesẽnyawo gome\n▪ gazazã nyuie\n▪ beléle na aƒe alo eme dzadzraɖo nyuie\n▪ anye ame si ate ŋu atso le eɖokui si aɖe afɔ siwo hiã ɣesiaɣi\nNe viwò ƒewuivia wɔa nu siwo ɖee fia be woate ŋu aka ɖe ye dzi la, ɖe nàte ŋu anae ablɔɖe geɖe wua?\nNu kae nàte ŋu awɔ ne edze abe viwò ƒewuivi tsia tre ɖe wò se ɖe sia ɖe ŋu ene?


Psalmowo 130 | Biblia Le Internet Dzi | Xexe Yeye Gɔmeɖeɖe\n“Gogloeƒe kee meyɔ wò le”\n“Ne vodadawo ŋue nèléa ŋku ɖo la” (3)\nYehowa gbɔe tsɔtsɔke vavãtɔ le (4)\n“Mele Yehowa sinu kpɔm vevie” (6)\nTodzimɔ dzi Hadzidzi. 130 Oo Yehowa, gogloeƒe kee meyɔ wò le.+ 2 Oo Yehowa, se nye gbe. Lé to ɖe nye kokoƒogbe ŋu. 3 Oo Yah,* ne vodadawo ŋue nèléa ŋku ɖo la,*Oo Yehowa, anye ne ame kae ate ŋu anɔ te?+ 4 Elabena gbɔwòe tsɔtsɔke vavãtɔ le,+Ne woavɔ̃ wò.+ 5 Mele mɔ kpɔm na Yehowa, nye ameti bliboa mele* mɔ kpɔm nɛ;Mele eƒe nya la sinu kpɔm. 6 Mele* Yehowa sinu kpɔm vevie,+Wu ale si zãdzɔlawo kpɔa mɔ na ŋdi,+Ɛ̃, wu ale si zãdzɔlawo kpɔa mɔ na ŋdi. 7 Israel nenɔ Yehowa sinu kpɔm,Elabena Yehowa ƒe lɔlɔ̃ la nu metsina o,+Eye ɖeɖe bɔ ɖe esi ŋutɔ. 8 Aɖe Israel tso eƒe vodadawo katã me.\n^ Alo, “ne èbe yealé vodadawo ɖi la.”\n^ Alo, “nye luʋɔ le.”


Gbetakpɔxɔ | March 2008\nGBE BUBU Afrikaans Albanian Amharic Arabic Armenian (West) Bulgarian Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Efik Estonian Eŋlisi Eʋegbe Finnish Franse Ga German Greek Hiligaynon Hungarian Igbo Italian Japanese Korean Lithuanian Malagasy Mizo Moore Myanmar Norwegian Persian Polish Portuguese Quechua (Bolivia) Romanian Sepedi Serbian Sesotho (Lesotho) Setswana Silozi Slovak Slovenian Spanish Sranantongo Swahili Telugu Tsonga Turkish Ukrainian Vietnamese Xhosa Zulu\nANƆ abe ƒe 2,000 kloe enye esia, le Yudatɔwo ƒe Ŋutitotoŋkekenyui dzi, le ƒe 33 M.Ŋ. me la, ŋutsu maɖifɔ aɖe ku ɖe ame bubuwo ta. Ame kae nye ŋutsu ma? Yesu Nazaretetɔ lae. Eye ame kawoe eƒe ku sia si ɖeke mesɔ kpli o la aɖe vi na? Amegbetɔƒomea katãe. Mawunyakpukpui nyanyɛ aɖe ƒo nu tso agbeɖeɖe ƒe vɔsa sia ŋu kpuie be: ‘Ale gbegbe Mawu lɔ̃a xexea me bena, wòtsɔ ye ŋutɔ ƒe Tenuvi hena, bena ame sia ame, si xɔa edzi sena la, mele tsɔtsrɔ̃ ge o, ke boŋ wòakpɔ agbe mavɔ.’—Yohanes 3:16, Biblia Alo Ŋɔŋlɔ Kɔkɔe La—Le Eʋegbe Me.\nTogbɔ be ame geɖe nya mawunyakpukpui ma nyuie hã la, wo dometɔ ʋɛ aɖewo koe se nu si wòfia la gɔme. Wobiana be: ‘Nu ka ta wòhiã be Kristo natsɔ eɖokui asa vɔ ɖe mía ta? Aleke ame ɖeka ƒe ku ate ŋu aɖe ameƒomea katã tso ku, si akpɔ ŋusẽ ɖe wo dzi tegbee hafi la, si me?’ Biblia na biabia siawo ƒe ŋuɖoɖo fakɔname siwo me kɔ.\nAle Si Ku Wɔ Va Le Fia Ðum Ðe Amegbetɔƒomea Dzi\nAme aɖewo xɔe se be ɖe wowɔ amegbetɔwo be woanɔ anyigba dzi hena ɣeyiɣi kpui aɖe, ato fukpekpewo me, akpɔ dzidzɔ ʋɛ aɖe, eye woaku ahato eme aɖanɔ agbe le teƒe si nyo wu. Nuŋububu sia le fiafiam be, ku nye tameɖoɖo si le Mawu si na ameƒomea la ƒe akpa aɖe. Gake Biblia ya ɖee fia be susu bubu kura tae ku le nu gblẽm le amegbetɔwo ŋu ɖo. Egblɔ be: “To ame ɖeka dzi nu vɔ̃ ge ɖe xexea me, eye to nu vɔ̃ me ku la va, eye ale ku la kaka ɖe amewo katã dome, esi wo katã wɔ nu vɔ̃ ŋuti la.” (Romatɔwo 5:12) Mawunyakpukpui sia ɖee fia be nu vɔ̃ tae míekuna ɖo. Ke ame kae nye “ame ɖeka” ma si dzi nu vɔ̃ me tsonu wɔnublanuiawo to kaka ɖe amegbetɔƒomea dome?\nNumekugbalẽ aɖe gblɔ be dzɔdzɔmeŋutinunyalawo dometɔ akpa gãtɔ xɔ edzi se be teƒe ɖekae amegbetɔwo katã dzɔ tso, eye Biblia ɖee fia eme kɔ ƒãa be teƒe ɖeka mae nye—“ame ɖeka” la. (The World Book Encyclopedia) Míexlẽ le 1 Mose 1:27 be: “Mawu wɔ ame ɖe ye ŋutɔ ƒe nɔnɔme, Mawu ƒe nɔnɔme nue wòwɔe ɖo; ŋutsu kple nyɔnu wòwɔ.” Eya ta Biblia gblɔ be atsu kple asi gbãtɔa nye ŋutikɔkɔe ƒe atsyɔ̃nu si Mawu Ŋusẽkatãtɔ la tsɔ ƒo eƒe nu wɔwɔwo ta.\nMose Ƒe Agbalẽ Gbãtɔa gagblɔ nya bubu geɖewo tso amegbetɔ ƒe agbe ŋu le esi Yehowa Mawu wɔ atsu kple asi gbãtɔa vɔ megbe. Eɖe dzesi ŋutɔ be, Mawu meƒo nu tso ku ŋu le go bubu aɖeke me le nuŋlɔɖi ma katã me o, negbe esime wògblɔ be ku anye woƒe tomaɖomaɖo me tsonu ko. (1 Mose 2:16, 17) Edi be amegbetɔwo nanɔ agbe le paradisonyigba dzeani aɖe dzi le dzidzɔkpɔkpɔ kple lãmesẽ me tegbee. Menye eƒe didi wònye be amegãkuku kple ku nagblẽ nu le wo ŋu o. Ekema aleke ku wɔ va kpɔ ŋusẽ ɖe ameƒomea katã dzi?\nMose Ƒe Agbalẽ Gbãtɔa ƒe ta 3 lia ƒo nu tso ale si atsu kple asi gbãtɔa ɖoe koŋ gbe toɖoɖo woƒe Agbenala, Yehowa Mawu, la ŋu. Eya ta Mawu he to na wo abe ale si wòna wonya do ŋgɔ ene. Egblɔ na ŋutsua be: “Anyi nènye, eye anyi ke nàgatrɔ azu!” (1 Mose 3:19) Vivivi la, tomaɖola eveawo va ku mlɔeba abe ale si Mawu gblɔe ene.\nGake menye atsu kple asi gbãtɔ sia ŋu koe woƒe tomaɖomaɖoa gblẽ nu le o. Woƒe tomaɖomaɖoa gblẽ agbe deblibo si me woƒe dzidzimeviwo ase vivi le hafi la ƒe mɔnukpɔkpɔa dome. Yehowa bu amegbetɔ siwo katã woava dzi ɖe anyigba dzi emegbe la katã hã ŋu esime wògblɔ na Adam kple Xawa be: “Midzi, ne miasɔ gbɔ, eye miayɔ anyigba la dzi, eye mianye agbo ɖe edzi, miaɖu ƒumelãwo kple dziƒoxe dzodzoewo kple lã, siwo katã zɔna le anyigba dzi la dzi!” (1 Mose 1:28) Anye ne vivivi la, amegbetɔwo axɔ anyigba la katã dzi ahakpɔ dzidzɔ manyagblɔ le agbe me eye womaku akpɔ o hafi. Gake wo tɔgbui Adam—“ame ɖeka” la—tsɔ wo dzra wozu nu vɔ̃ ƒe kluviwo, si wɔe be womate ŋu asi le ku nu gbeɖe o. Apostolo Paulo, ŋutsu gbãtɔa ƒe dzidzimeviwo dometɔ ɖeka, ŋlɔ bena: “Ŋutilãmeme, si wodzra ɖe nu vɔ̃ te, ye nye ya menye.”—Romatɔwo 7:14.\nAbe ale si ko gbevu nudomegblẽlawo gblẽa aɖaŋunu xɔasi tɔxɛwo dome le egbeŋkekeawo mee ene la, nenema kee Adam to eƒe nu vɔ̃ wɔwɔa me gblẽ nu le Mawu ƒe nu wɔwɔ wɔnuku, si nye amegbetɔƒomea, la ŋu vevie. Adam ƒe viwo hã va dzi viwo, emegbe woxɔ tɔgbuiyɔviwo, eye amegbetɔwo yi edzi le dzidzim ɖe edzi. Dzidzime ɖe sia ɖe me tɔwo tsina, dzia viwo, eye emegbe wokuna. Nu ka tae wo katã kuna? Elabena wo katã wodzɔ tso Adam me. Biblia la gblɔ be: “Ame ɖeka ƒe vodadae na ame geɖewo ku.” (Romatɔwo 5:15) Nu wɔnublanui siwo do tso Adam ƒe nugbegblẽ le eya ŋutɔ ƒe ƒomea ŋu alea mee nye dɔléle, amegãkuku, nu vɔ̃ɖi wɔwɔ ƒe didi, kple ku gɔ̃ hã. Mí katã míenye ƒome ma me tɔwo.\nApostolo Paulo ƒo nu tso nɔnɔme wɔnublanui si me amegbetɔ madeblibowo, si eya ŋutɔ hã nye, le la kple woƒe avuwɔwɔ kple nu vɔ̃ ƒe ŋusẽkpɔɖeamedzi teɖeɖiameŋuawo ŋu, le lɛta si wòŋlɔ na Kristotɔ siwo nɔ Roma la me. Efa konyi be: “Oo, nye nublanuitɔ! Ame kae aɖem tso ŋutilã sia si ana maku la si me?” Ðe biabia sia mele vevie ŋutɔ oa? Ame kae aɖe Paulo, kple ame bubu siwo katã hiã na ɖeɖe la, tso nu vɔ̃ kple ku ƒe kluvinyenye me? Paulo ŋutɔ ɖo biabiaa ŋu be: “Akpe na Mawu to Yesu Kristo, mía Aƒetɔ, la dzi!” (Romatɔwo 7:14-25) Ɛ̃, mía Wɔla la wɔ ɖoɖo be yeaɖe mí to Via, Yesu Kristo, dzi.\nYesu Ƒe Wɔƒe Le Mawu Ƒe Ameƒomea Ðeɖe Me\nYesu ŋutɔ ƒo nu tso eƒe wɔƒe le amegbetɔƒomea ɖeɖe tso nu vɔ̃ ƒe kluvinyenye vɔ̃ɖia me ŋu. Egblɔ be: ‘Amegbetɔvi la va be yeatsɔ yeƒe agbe ana tafee ɖe ame geɖewo ƒe xɔxɔ ta.’ (Mateo 20:28) Aleke Yesu ƒe agbe nye tafe na míi? Aleke eƒe ku la ɖea vi na míi?\nBiblia gblɔ le Yesu ŋu be “nu vɔ̃ mele eŋu o” eye “[woɖee] ɖa tso nu vɔ̃ wɔlawo ŋu.” Yesu ɖo to Mawu hewɔ ɖe eƒe Sewo dzi bliboe le eƒe agbe me katã. (Hebritɔwo 4:15; 7:26) Eya ta menye tomaɖomaɖo kple nu vɔ̃ me tsonue Yesu ƒe kua nye, abe ale si wònɔ le Adam gome ene, o. (Xezekiel 18:4) Ke boŋ Yesu lɔ̃ faa ku ku si medze na hafi o bene yeate ŋu awɔ ye Fofo ƒe lɔlɔ̃nu le amegbetɔƒomea ɖeɖe tso nu vɔ̃ kple ku si me me. Abe ale si míegblɔe do ŋgɔ ene la, Yesu lɔ̃ faa ‘va be yeatsɔ yeƒe agbe ana tafee ɖe ame geɖewo ta.’ Lɔlɔ̃, si ɖeke mesɔ kpli o, ye ʋã Yesu wòlɔ̃ faa “[ɖɔ] ku kpɔ ɖe ame sia ame ta.”—Hebritɔwo 2:9.\nAgbe si Yesu tsɔ sa vɔe la sɔ pɛpɛpɛ kple agbe si Adam bu esime wòwɔ nu vɔ̃. Viɖe kae do tso Yesu ƒe kua me? Yehowa xɔ vɔsa sia si “sɔ ɖe enu ɖe amewo katã ta” la ŋudzedzekpɔkpɔtɔe. (1 Timoteo 2:6) Nya lae nye be, Mawu zã asixɔxɔ si le Yesu ƒe agbe ŋu gbugbɔ ƒle, alo tsɔ ɖe, amegbetɔƒomea tso nu vɔ̃ kple ku ƒe kluvinyenye me.\nBiblia ƒo nu tso lɔlɔ̃ gã sia si mía Wɔla la ɖe fia ŋu enuenu. Paulo ɖo ŋku edzi na Kristotɔwo be “ho gã aɖee wotsɔ ƒle mi.” (1 Korintotɔwo 6:20; 7:23) Petro ŋlɔ bena menye sika alo klosalo ye Mawu tsɔ ƒle Kristotɔwo o, ke boŋ Via ƒe ʋue wòtsɔ ɖe wo tso ku ƒe mɔ la dzi. (1 Petro 1:18, 19) Yehowa wɔ ɖoɖo be yeaɖe amegbetɔwo tso ku, si akpɔ ŋusẽ ɖe wo dzi tegbee hafi la si me, to Kristo ƒe tafevɔsaa dzi.\nÀna Kristo Ƒe Tafea Naɖe Vi Na Wòa?\nApostolo Yohanes ŋlɔ tso viɖe siwo gbegbe dona tso Kristo ƒe tafea me ŋu be: “[Yesu Kristo] nye avulévɔsa ɖe míaƒe nu vɔ̃wo ta, ke hã, menye ɖe mía tɔ ɖeɖe ko ta o, ke ɖe xexe blibo la hã tɔ ta.” (1 Yohanes 2:2) Ɛ̃, Kristo ƒe tafea ƒe viɖewo ƒe mɔnukpɔkpɔ ʋu ɖi na ameƒomea katã. Ðe wòfia be ame sia ame akpɔ viɖe tso Yesu ƒe tafevɔsa xɔasi sia me naneke mawɔmawɔea? Ao. Ðo ŋku tomekakula siwo xaxa ɖe to me la ɖeɖe, si ŋuti míeƒo nu tso le nyati gbãtɔa me dzi. Ame siwo ɖe wo la ɖiɖi gadza aɖe ɖo ɖe wo le toa me, gake ele be wo dometɔ ɖe sia ɖe ŋutɔ nage ɖe gadzaa me. Le mɔ ma ke nu la, ame siwo di be Kristo ƒe tafevɔsaa naɖe vi na yewo la mate ŋu anɔ anyi ko naneke mawɔmawɔe ahanɔ Mawu ƒe yayrawo lalam o. Ehiã be woɖe afɔ aɖewo.\nNu kae Mawu di tso wo si? Yohanes 3:36 gblɔ be: “Ame si ɖenɛ fiana be yexɔ Vi la dzi se la, agbe mavɔ le esi; ame si meɖoa to Vi la o la makpɔ agbe o, ke boŋ Mawu ƒe dɔmedzoe tsia edzi.” Mawu di tso mía si be míaxɔ Kristo ƒe vɔsaa dzi ase. Ke hã, egabia nu geɖe wu tso mía si. Biblia gblɔ be: “Ne míeyi edzi wɔa [Yesu ƒe] sewo dzi la, emae nana míenyana be míeva dze sii.” (1 Yohanes 2:3) Edze ƒãa azɔ be nu vevi si wòhiã be míawɔ hafi akpɔ ɖeɖe tso nu vɔ̃ kple ku si mee nye be míaxɔ Kristo ƒe tafea dzi ase ahawɔ Kristo ƒe sededewo dzi.\nMɔ vevi ɖeka si dzi míato aɖe Yesu ƒe tafea dzi xɔxɔse afiae nye ŋudzedzekpɔkpɔ ɖe eƒe kua ŋu to ŋkuɖoɖo eƒe kua dzi abe ale si wòde eƒe see ene me. Hafi Yesu naku la, woa kple eƒe apostolo wɔnuteƒeawo woɖu kpɔɖeŋunu aɖe ɖekae, eye wògblɔ na wo be: “Minɔ esia wɔm hena ŋkuɖoɖo dzinye.” (Luka 22:19) Yehowa Ðasefowo dea asixɔxɔ xɔlɔ̃wɔwɔ ƒe kadodo si le woa kple Mawu ƒe Vi la dome ŋu ale gbegbe, eye wowɔna ɖe eƒe sedede ma dzi. Le ƒe sia me la, woawɔ Yesu Kristo ƒe ku ƒe Ŋkuɖodzi wɔnawo le Memleɖa, March 22 lia dzi, le ɣeɖoto megbe. Míele kpewòm dzidzɔtɔe be nàva wɔ ɖeka kpli mí le wɔna tɔxɛ sia me, abe ale si Yesu de see ene. Àte ŋu abia Yehowa Ðasefo siwo le miaƒe nutoa me woagblɔ gamea kple teƒe si woawɔe le na wò. Ne ède Ŋkuɖodzia ƒe wɔnawo wɔƒe la, àgasrɔ̃ nu geɖe tso nu siwo wòhiã be nàwɔ be Kristo ƒe tafea naɖe wò tso Adam ƒe nu vɔ̃a me tsonu vɔ̃ɖiawo me la ŋu.\nEgbea, ame ʋɛ aɖewo koe kpɔ asixɔxɔ gã si gbegbe le vɔsa si wo Wɔlaa kple Via wowɔ hena wo ɖeɖe tso tsɔtsrɔ̃ me la ŋu dze sii. Dzidzɔ tɔxɛ manyagblɔ aɖe sua ame siwo ɖea tafea dzi xɔxɔse fiana la si. Apostolo Petro ŋlɔ tso ehati Kristotɔwo ŋu be: “Mieɖenɛ fiana be yewoxɔ [Yesu dzi] se, eye mietsɔ dzidzɔ manyagblɔ si me ŋutikɔkɔe le la le aseye tsom, esi miexɔa miaƒe xɔse ƒe teƒeɖoɖo, si nye miaƒe luʋɔwo ɖeɖe la ta.” (1 Petro 1:8, 9) Ne ètu lɔlɔ̃ na Yesu Kristo ɖo eye nèɖea eƒe tafevɔsaa dzi xɔxɔse fiana la, dzidzɔ ayɔ wò agbe me fũu, eye ànɔ mɔ kpɔm na ɖeɖe tso nu vɔ̃ kple ku si me.\nYesu tsɔ eƒe agbe na tsɔ xe fe si sɔ la ɖe Adam ƒe nu vɔ̃ me tsonuawo ta\nWoawɔ Yesu Kristo ƒe ku ƒe Ŋkuɖodzi wɔnawo le Memleɖa, March 22, 2008, dzi, le ɣeɖoto megbe\nNYATI SI LE AKPAA DZI Ehiã Be Woaɖe Mí!\nNYATI SI LE AKPAA DZI Ale Si Yesu Ƒe Ku Ate Ŋu Aɖe Wò\nÀdi Be Yeazu Mawu Ƒe Viwo Dometɔ Ðeka?\nAme Siwo Ŋu Wosẽ Ŋuta Le La Ta Ʋiʋli\nÀte Ŋu Akpɔ Dzidzɔ Togbɔ Be Dzigbãnyawo Ado Mo Ða Hã\nSodom Kple Gomora Ƒe Tsɔtsrɔ̃ La\n“Se La Va Zu Míaƒe Mɔfiala”\nEnye Ame Si Gbɔa Agbe Ame Kukuwo\n“Womeɖe Lɔlɔ̃ Fiam Alea Gbegbe Kpɔ O”\n“Ekplɔm To Toƒe Dzɔdzɔewo”\nƑe 2008/2009 “Mawu Ƒe Gbɔgbɔ Fiaa Mɔ Mí” Nutome Gã Takpekpe Wɔƒewo\n‘Agbalẽa Fiaa Nu Abe Ale Si Yesu Fia Nui Ene’\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo GBETAKPƆXƆ March 2008\nGBETAKPƆXƆ March 2008


2 Mose 40 | Biblia Le Internet Dzi | Xexe Yeye Gɔmeɖeɖe\n2 Mose 40:1-38\nAvɔgbadɔ la tutu (1-33)\nYehowa ƒe ŋutikɔkɔe yɔ avɔgbadɔ la taŋ (34-38)\n40 Yehowa gblɔ na Mose be: 2 “Le ɣleti gbãtɔ ƒe ŋkeke gbãtɔ dzi la, nàtu avɔgbadɔ si nye takpegbadɔ la.+ 3 Tsɔ Ðaseɖiɖiɖaka la da ɖe eme,+ eye nàtsi xɔmetsovɔ la atsɔ axe Aɖaka la ŋkume.+ 4 Tsɔ kplɔ̃+ la da ɖe eme eye nàɖo edzi nuwo ɖe edzi, eye nàtsɔ akaɖiti+ la ada ɖe eme ahasi eƒe akaɖigbɛawo.+ 5 Eyome nàtsɔ dzudzɔdomlekpui+ si wotsɔ sika wɔ la ada ɖe Ðaseɖiɖiɖaka la ŋgɔ, eye nàtsi avɔgbadɔ la ƒe mɔnuvɔ la.+ 6 “Tsɔ numevɔsamlekpui+ la da ɖe avɔgbadɔ si nye takpegbadɔ la ƒe mɔnu ŋgɔdze, 7 eye nàtsɔ ze la ada ɖe takpegbadɔ la kple vɔsamlekpui la dome, eye nàkɔ tsi ɖe eme.+ 8 Eyome nàtɔ kpɔ ɖe avɔgbadɔ la ŋu godoo atsɔ aɖe xɔxɔnu+ la ɖi, eye nàtsi kpɔnuvɔ+ la. 9 Eye nàtsɔ ami kɔkɔe+ la asi na avɔgbadɔ la kple eme nuwo katã+ atsɔ akɔ agbadɔ la kple eŋu nuwo katã ŋu, ne wòazu nu kɔkɔe. 10 Nàsi ami na numevɔsamlekpui la kple eŋu nuwo katã atsɔ akɔ vɔsamlekpui la ŋu, ne wòazu vɔsamlekpui kɔkɔetɔ.+ 11 Nàsi ami na ze la kple eƒe zɔ la atsɔ akɔ eŋu. 12 “Azɔ nàkplɔ Aron kple viaŋutsuwo ate ɖe takpegbadɔ la nu, eye nàle tsi na wo.+ 13 Do awu kɔkɔeawo+ na Aron, eye nàsi ami nɛ+ ahakɔ eŋu, ne wòazu nunɔla asubɔm. 14 Emegbe na viaŋutsuwo nate va, eye nàdo awu ʋlayaawo na wo.+ 15 Si ami na wo abe ale si tututu nèsi ami na wo fofo+ ene, be woazu nunɔlawo asubɔm; ami sia sisi na wo ana nunɔlanyenye la nazu wo tɔ le woƒe dzidzimewo katã me.”+ 16 Mose wɔ se siwo katã Yehowa de nɛ la dzi.+ Ewɔe nenema pɛpɛpɛ. 17 Le ƒe evelia ƒe ɣleti gbãtɔ ƒe ŋkeke gbãtɔ dzi la, wotu avɔgbadɔ la.+ 18 Esi Mose de asi avɔgbadɔ la tutu me la, etsɔ eƒe anyinɔwo+ ɖo anyi, etsɔ eƒe ʋuƒoawo+ de wo me, eye wòtsɔ xɔblatiawo+ de wo ŋu hetu eƒe sɔtiawo. 19 Ekeke agbadɔvɔ la ɖe avɔgbadɔ+ la dzi, eye wògba agbadɔ+ la tame abe ale si tututu Yehowa de se na Mose ene. 20 Etsɔ Ðaseɖinu+ la de Aɖaka+ la me, eye wòtsɔ kpoawo+ de Aɖaka la ŋu hetsɔ nutunu+ la ɖo Aɖaka+ la nu. 21 Ekɔ Aɖaka la va da ɖe avɔgbadɔ la me, eye wòtsi xɔmetsovɔ+ la tsɔ xe Ðaseɖiɖiɖaka+ la ŋkume, abe ale si tututu Yehowa de se na Mose ene. 22 Emegbe eda kplɔ̃+ la ɖe takpegbadɔ la me le avɔgbadɔ la ƒe dziehekpa dzi, le xɔmetsovɔ la ŋgɔ, 23 eye wòɖo aboloawo+ ɖe edzi le Yehowa ŋkume, abe ale si tututu Yehowa de se na Mose ene. 24 Etsɔ akaɖiti+ la da ɖe takpegbadɔ la me le kplɔ̃ la ŋgɔ, le avɔgbadɔ la ƒe anyiehekpa dzi. 25 Eye wòsi akaɖigbɛawo+ le Yehowa ŋkume, abe ale si tututu Yehowa de se na Mose ene. 26 Eyome etsɔ sikavɔsamlekpui+ la da ɖe takpegbadɔ la me le xɔmetsovɔ la ŋgɔ, 27 ne wòatsɔ atike ʋeʋĩ+ ado dzudzɔ ɖe edzi,+ abe ale si tututu Yehowa de se na Mose ene. 28 Eye wòtsi avɔgbadɔ la ƒe mɔnuvɔ+ la. 29 Etsɔ numevɔsamlekpui+ la da ɖe avɔgbadɔ si nye takpegbadɔ la ŋgɔdze, be wòasa numevɔ+ kple nuɖuvɔ le edzi, abe ale si tututu Yehowa de se na Mose ene. 30 Eyome etsɔ ze la da ɖe takpegbadɔ la kple vɔsamlekpui la dome, eye wòkɔ tsi ɖe eme hena ŋuti kɔklɔ.+ 31 Afi mae Mose kple Aron kpakple Aron viŋutsuwo klɔa asi kple afɔ le. 32 Ɣesiaɣi si woayi takpegbadɔa me alo ate ɖe vɔsamlekpuia ŋu la, woklɔa ŋuti,+ abe ale si tututu Yehowa de se na Mose ene. 33 Mlɔeba etɔ kpɔ+ ɖe avɔgbadɔ la kple vɔsamlekpui la ŋu godoo va kpe tsɔ ɖe xɔxɔnu la ɖi, eye wòtsi kpɔnuvɔ+ la. Ale Mose wu dɔ la nu. 34 Eye alilikpo va tsyɔ takpegbadɔ la dzi, eye Yehowa ƒe ŋutikɔkɔe yɔ avɔgbadɔ la taŋ.+ 35 Mose mete ŋu ge ɖe eme o, elabena alilikpo tsyɔ takpegbadɔ la dzi, eye Yehowa ƒe ŋutikɔkɔe yɔ avɔgbadɔ la taŋ.+ 36 Le Israel-viwo ƒe mɔzɔzɔ bliboa katã me la, ne alilikpo la ho le avɔgbadɔa dzi la, woawo hã wohona.+ 37 Gake ne alilikpo la meho o la, ekema woawo hã womehona o, va se ɖe gbe si gbe wòho hafi.+ 38 Elabena Yehowa ƒe alilikpo la nɔa avɔgbadɔ la tame le ŋkeke me, eye wòdzena na Israel ƒe aƒe blibo la katã le zã me abe dzo ene le woƒe mɔzɔzɔa katã me.+


Ŋutsu Ŋutsugbɔdɔlae Menye? Ðe Wònye Nu Gbegblẽ Ne Ŋutsugbɔdɔdɔ Dzroa Ŋutsua? | Sɔhɛwo\nGBE BUBU Afrikaans Albanian Amerika Tokunɔgbe Amharic Arabic Arabic (Lebanon) Argentina Tokunɔgbe Armenian Azerbaijani Azerbaijani (Cyrillic) Bislama Brazil Tokunɔgbe Bulgarian Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Chitumbuka Cibemba Croatian Czech Danish Dutch Efik Estonian Eŋlisi Eʋegbe Fijian Finnish France Tokunɔgbe Franse Ga Georgian German Greek Greenlandic Haitian Creole Hausa Hebrew Hiligaynon Hindi Hindi (Roman) Hungarian Iban Icelandic Igbo Iloko Indonesian Isoko Italian Italy Tokunɔgbe Japanese Kikongo Kinyarwanda Kirundi Korean Latvian Lingala Lithuanian Macedonian Malagasy Malay Malayalam Maltese Moore Myanmar Norwegian Oromo Ossetian Papiamento (Curaçao) Polish Portuguese Portuguese (Portugal) Romanian Russian Sepedi Serbian Serbian (Roman) Sesotho (Lesotho) Setswana Shona Sinhala Slovak Slovenian Spanish Swahili Swedish Tagalog Tamil Tatar Telugu Tetun Dili Thai Tiv Tojolabal Tsonga Turkish Twi Ukrainian Umbundu Urhobo Vietnamese Xhosa Yoruba Zulu\nNe Ŋutsugbɔdɔdɔ Dzroa Ŋutsu Aɖe La, Ðe Wòfia Be Enye Ŋutsugbɔdɔla?\nNyateƒea: Zi geɖe la, ɣeyiɣi kpui aɖe koe dzodzro ma nɔa ame me. Lisette, si xɔ ƒe 16 la, kpɔe be nya sia nye nyateƒe. Egblɔ be: “ Mesrɔ̃e le dzɔdzɔmeŋutinunya me le suku be le sɔhɛmenɔɣi la, tɔtrɔ geɖewo vana le míaƒe ŋutinuwo me siwo nana gbɔdɔdɔ ƒe dzodzrowo nu sẽna. Meka ɖe edzi be ne ɖe sɔhɛwo nya nu tso woƒe ŋutilã ŋu nyuie la, woanya be ɣeyiɣi kpui aɖe ko ƒe nue seselelãme ma nye, eye womase le wo ɖokui me be ele be yewoakpɔ gome le nuwɔna sia me o. ”\nEhiãna be sɔhɛwo katã natso nya me nenye be woawɔ ɖe xexea ƒe susu ku ɖe gbɔdɔdɔ ŋu dzi alo woawɔ ɖe sedede kɔkɔ siwo le Mawu ƒe Nya me la dzi\nNe dzodzro sia nɔa amea me eteƒe didina ya ɖe? Ðe wòanye tagbɔsesẽ be Mawu nade se na ŋutsu si ŋutsugbɔdɔdɔ dzrona alo nyɔnu si nyɔnugbɔdɔdɔ dzrona la be megawɔ nu sia oa?\nNe èɖo nyabiase sia ŋu be ɛ̃ la, ele be nànyae be nuwo ŋu bubu alea nɔ te ɖe susu totro si nye be ele be amegbetɔ naɖi kɔ na eƒe gbɔdɔdɔ ƒe dzodzrowo la dzi. Biblia de bubu amegbetɔwo ŋu le esi wòka ɖe edzi na wo be woate ŋu atiae be woaɖu woƒe gbɔdɔdɔ ƒe dzodzro vɔ̃wo dzi ne wodi vavã be yewoawɔe nenema.—Kolosetɔwo 3:5.\nBiblia ƒe sedede sia me kɔ. Se si Biblia de na ŋutsu kple nyɔnu siwo meɖe wo nɔewo o be “ misi le agbe gbegblẽ nɔnɔ nu ” la kee yi na ŋutsu ŋutsugbɔdɔlawo kple nyɔnu nyɔnugbɔdɔlawo siaa hã. (1 Korintotɔwo 6:18) Nyateƒeae nye be ɖe ŋutsu miliɔn geɖe siwo srɔ̃wo nye nyɔnuwo la ɖua wo ɖokuiwo dzi hafi tea ŋu ɖua gbɔdɔdɔ ƒe tetekpɔwo dzi, le esiwo di be yewoawɔ ɖe Biblia ƒe nudidiwo dzi ta. Ŋutsu siwo ŋutsugbɔdɔdɔ dzrona alo nyɔnu siwo nyɔnugbɔdɔdɔ dzrona la hã ate ŋu awɔ nenema ke ne wodi vevie be yewoadze Mawu ŋu.—5 Mose 30:19.\nÐe Biblia tsi tre ɖe ŋutsu kple ŋutsu alo nyɔnu kple nyɔnu ƒe dɔdɔ ŋua? De wòde fuléle ame siawo ƒe dzi ƒoa?\nƉoe Ɖe Amewo Ɖoe Ɖe Amewo Ne Ŋutsugbɔdɔdɔ Dzroa Ŋutsu Aɖe La, Ðe Wòfia Be Enye Ŋutsugbɔdɔla?


GBE BUBU Afrikaans Albanian Amharic Arabic Armenian Azerbaijani Azerbaijani (Cyrillic) Bengali Bislama Bulgarian Catalan Cebuano Chichewa China Mandaringbe (Bɔbɔetɔ) China Mandaringbe (Xoxotɔ) Chitonga Chitumbuka Chiyao Cibemba Croatian Czech Danish Dutch Efik Estonian Eŋlisi Eʋegbe Fijian Finnish Franse Georgian German Greek Gujarati Hebrew Hiligaynon Hindi Hungarian Icelandic Igbo Iloko Indonesian Italian Japanese Kannada Kazakh Kikaonde Kinyarwanda Kirghiz Kirundi Korean Latvian Lingala Lithuanian Luganda Luvale Macedonian Malagasy Malayalam Maltese Marathi Myanmar Ndebele (Zimbabwe) Nepali Norwegian Oromo Pangasinan Polish Portuguese Punjabi Quechua (Ayacucho) Quechua (Cuzco) Romanian Russian Samoan Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Swahili Swahili (Congo) Swedish Tagalog Tamil Tatar Telugu Tetun Dili Thai Tigrinya Tok Pisin Tsonga Turkish Twi Ukrainian Urdu Vietnamese Waray-Waray Wolaita Xhosa Yoruba Zulu\nWova de dzesii be ne míenye akpedalawo la, eɖea vi geɖe na mí le ŋutilã, susu kple seselelãme gome, eya ta anyo be ame sia ame nadze agbagba anye akpedala le eƒe agbe me.\nViɖe kawoe nàkpɔ ne ènye akpedala?\nNYA SI ATIKEŊUTINUNYALAWO GBLƆ\nLe nyati aɖe si wota ɖe agbalẽ aɖe (Harvard Mental Health Letter) me ƒe nya nu la, “ame siwo daa akpe nyea dzidzɔmewo. Ne míenye akpedalawo la ekpena ɖe mía ŋu míaƒe dzi dzea eme, nuteƒekpɔkpɔ nyuiwo sua mía si, míenɔa lãmesẽ me, nɔa te ɖe xaxawo nu eye mía kple amewo dome nɔna nyuie.”\nBiblia de dzi ƒo na mí be míanye akpedalawo. Apostolo Paulo si ŋutɔ ɖo kpɔɖeŋu nyui ɖi la gblɔ be: “Minye akpedalawo.” Le kpɔɖeŋu me, Paulo ‘da akpe na Mawu madzudzɔmadzudzɔe’ ɖe ale si amewo xɔ gbedeasi si wògblɔ na wo la ta. (Kolosetɔwo 3:15; 1 Tesalonikatɔwo 2:13) Ne míenyea akpedalawo ɣeawokatãɣi hekpɔa ŋudzedze ɖe nu ŋu ke menye ɣeaɖewoɣi ko o la, esia ana míakpɔ dzidzɔ geɖe ŋutɔ. Eye akpe ɖe mía ŋu míaƒo asa na bubu be míedze na nanewo wu ame bubuwo, míaƒo asa na ŋuʋaʋã kple dzikuléle ɖi si ana amewo naka le mía ŋu si awɔe be míakpɔ dzidzɔ le agbe me o.\nMía Wɔlaa gɔ̃ hã daa akpe na mí amegbetɔ tsɛwo tsɔ ɖo kpɔɖeŋu nyui na mí! Hebritɔwo 6:10 gblɔ be: ‘Mawu menye madzɔmadzɔtɔ, be wòaŋlɔ miaƒe dɔwɔwɔ kple lɔlɔ̃ si mieɖe fia le eƒe ŋkɔ la ta be o.’ Ɛ̃, mía Wɔlaa buna akpemadamada be enye nu madzɔmadzɔ wɔwɔ alo be mesɔ o.\n‘Dzi nedzɔ mi ɖaa. Mida akpe ɖe nu sia nu ta.’—1 Tesalonikatɔwo 5:16, 18.\nNe míenye akpedalawo la, vi kae wòaɖe na mí kple ame bubuwo?\nNU SI WÒ ŊUTƆ NÈNYA\nNe míeda akpe tso dzi me ɖe nunana, nya tuameɖo aɖe alo kpekpeɖeŋu aɖe ta la, enana amea sena le eɖokui me be míekpɔ ŋudzedze ɖe nu si yewɔ la ŋu eye wòxɔ asi na mí. Amedzrowo gɔ̃ hã wɔa nu ɖe ame siwo womenya o siwo daa akpe na wo ne wowɔ nanewo tsɔ kpe ɖe wo ŋu abe ʋɔtru ʋuʋu na wo be woage ɖe eme ene la ŋu nyuie.\nYesu Kristo gblɔ be: “Minɔ nu nam amewo, eye amewo ana nu mi. Woadzidze nu nyuie, atee, aʋuʋui wòagbagba akɔ ɖe avɔ me na mi.” (Luka 6:38) De ŋugble tso Rose, ɖetugbui si nye tokunɔ le Vanuatu si le Anyiehe Pasifik ŋu kpɔ.\nRose dea Yehowa Ðasefowo ƒe kpekpewo, gake kpekpeawo meɖea vi boo nɛ o, elabena mese tokunɔgbe o eye ame aɖeke hã mesee le hamea me o. Esi atsu kple asi aɖe si nya tokunɔgbe ɖi tsa va hamea me la, wode dzesi kuxia eye wodze tokunɔgbe fiafia nɔviawo gɔme. Rose kpɔ ŋudzedze ɖe nu sia ŋu ale gbegbe. Egblɔ be, “Dzi dzɔam ŋutɔ be xɔlɔ̃ gbogbo siwo lɔ̃m la le asinye.” Ale si Rose kpɔ ŋudzedze ɖe nu si wowɔ nɛ ŋu kple ale si wòle gome kpɔm le kpekpeawo me azɔ teƒe kpɔkpɔ naa dzi dzɔa atsu kple asia ŋutɔ. Rose kpɔ ŋudzedze ɖe agbagba siwo hamea me tɔwo hã dze hesrɔ̃ tokunɔgbe ale be woate ŋu aɖo dze kplii la ŋu vevie.—Dɔwɔwɔwo 20:35.\n“Ame si saa akpedavɔ la, eyae [doa Mawu] ɖe dzi.”—Psalmo 50:23.\nAleke nàwɔ anye akpedala?\nMíaƒe seselelãmewo do ka kple nu siwo ŋu míebuna. Biblia ŋlɔla David do gbe ɖa na Mawu be: “Mede ŋugble le wò dɔwɔwɔwo katã ŋu; mesusu wò asinudɔwɔwɔwo ŋu.” (Psalmo 143:5) Ɛ̃, David ƒe susu nɔa nu ŋu eye wòléa ŋku ɖe nu ŋu hã. Esi David tu nɔnɔme si nye ŋugbledede tso Mawu ƒe mɔwo ŋu ɖo edziedzi le eƒe agbe me katã tae wònye akpedala ɖo.—Psalmo 71:5, 17.\nBiblia ɖo aɖaŋu nyui sia na mí be: ‘Nu siwo katã nye nyateƒe, nu siwo katã dze na lɔlɔ̃, nu siwo katã ŋu woƒoa nu nyui le, nu siwo katã nye nuwɔna nyui, kple nu siwo katã dze na kafukafu la, minɔ nu siawo ŋu bum.’ (Filipitɔwo 4:8) Nya siwo nye “minɔ nu siawo ŋu bum” gahe susu yi ale si wòhiã be míanɔ ŋugble dem edziedzi si awɔe be míanye akpedalawo dzi.\n“Nye dzimesusuwo aɖe gɔmesese afia.”—Psalmo 49:3.


GBE BUBU Amharic Arabic Bengali Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Estonian Eŋlisi Eʋegbe Finnish Franse Georgian German Gujarati Hiligaynon Hindi Hungarian Igbo Indonesian Italian Japanese Kannada Korean Latvian Lithuanian Macedonian Marathi Norwegian Papiamento (Curaçao) Polish Portuguese Romanian Russian Sepedi Setswana Slovak Slovenian Spanish Swahili Swedish Telugu Ukrainian Urdu\nLÃ DZIŊƆ aɖe tso ka—lã dziŋɔ siae nye fuléle. Eɖo ta xexeame ƒe afisiafi.\nGbeɖekadolawo tsɔtsrɔ̃ ɖa si dzɔ nyitsɔ laa me tsonuwo kpɔtɔ le nu gblẽm le Balkan-nutoa ƒe akpa aɖe ŋu kokoko. Fuléle si le amewo dome ƒe alafa geɖe kplɔ wo de ameha gbogbowo wuwu, amewo gbɔdɔdɔ akpa sesẽe, amewo nyanya de gbe, dzotɔtɔ aƒewo kple kɔƒewo kple wo me nuwo haha, agblemenuwo dome gbegblẽ kple lãhawo tsɔtsrɔ̃, kpakple dɔwuame ƒe nugbegblẽ me. Tomebɔmb gbogbowo kpɔtɔ le tome.\nLe East Timor si le Anyieheɣedzeƒe Asia la, vɔvɔ̃ ɖo ame 700,000 wosi le amewuwu, ƒoƒo, tudada atraɖii, kple amewo nyanya de gbe nu. Wosi hegblẽ anyigba si aʋawɔha nudomegblẽlawo gblẽ la ɖi. Amesiwo ŋu nu gblẽ le dometɔ ɖeka fa konyi be: “Ðeko meva zu abe lã si wokplɔ ɖo be woalé ene.”\nLe Moscow la, ŋɔdzinuwɔlawo da bɔmb gã aɖe wògbã aƒe aɖe. Bɔmb la wó kaka ame maɖifɔ 94—siwo dometɔ aɖewo nye ɖeviwo—ƒe kukuwo hlẽ. Ame 150 kple edzivɔ xɔ abi. Esi ŋɔdzinu sia dzɔ vɔ la, amewo bia be, ‘Amekawo dzie wòagava dzɔ ɖo?’\nLe Los Angeles, California la, ame aɖe si lé fu ŋutigbalẽ bubu tɔwo dzidze tu ɖe Yudatɔ abɔdzokpovi aɖewo dzi heda wo eye emegbe wòda tu Philippines-posudɔwɔla aɖe wòku.\nMíate ŋu agblɔe wòasɔ be fuléle le nu gblẽm le xexeame katã. Gbesiagbe kloe la, nyadzɔdzɔwo me nyatakakawo ɖea nusi dzɔna ne ŋutigbalẽ vovovo tɔwo, gbevovovodolawo, alo subɔsubɔhawo dome fuléle tsaka kple sedzimawɔmawɔ la fiaa mí. Míekpɔnɛ be dukɔwo kple amewo kpakple ƒomewo dome mana. Míekpɔnɛ be dukɔ blibowo nyrɔa wo ɖokui ɖe wo nɔewo wuwu me. Míekpɔnɛ be amewo wɔa amemalɔ̃malɔ̃ nuwɔna dziŋɔwo le esi ame aɖewo “to vovo” dzaa ta ko.\nHafi míate ŋu alé lã dziŋɔ si ŋkɔe nye fuléle ade kpo me la, ke ele be míanya nusiwo gbɔ fuléle gblẽnu sia tsona. Ðe wode fuléle amegbetɔ ƒe domenyiŋusẽmenugbagbeviwo mea? Nɔnɔme si wosrɔ̃na ye wònyea? Ðe wòanya wɔ be woatsi fulélenuwɔnawo nua?\nƉoe Ɖe Amewo Ɖoe Ɖe Amewo Fuléle Le Nu Gblẽm Le Xexeame Katã\ng01 8/8 axa 3


GBE BUBU Albanian Bicol Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Czech Danish Dutch Estonian Eŋlisi Eʋegbe Franse Ga German Greek Hiligaynon Hungarian Igbo Indonesian Italian Japanese Korean Latvian Lithuanian Malagasy Malayalam Norwegian Papiamento (Curaçao) Polish Portuguese Rarotongan Romanian Samoan Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Tagalog Thai Tsonga Turkish Ukrainian Urdu Vietnamese\n‘Nye Xɔname Atso Yehowa Gbɔ’\nNYƆNU Kristotɔ aɖe si le Spain gblɔ be: “Mía dometɔ geɖe kpɔa dzidzɔ blibo togbɔ be míeɖe srɔ̃ o hã.” Nukae na eƒe dzi dze eme? “Míedzea agbagba be míaƒe susu navo tso dzimaɖitsitsi geɖewo me ale be míate ŋu asubɔ mía Mawu, Yehowa, bliboe wu.”\nSeselelãme siawo wɔ ɖeka kple nusi Mawu ƒe Nya gblɔ ku ɖe trenɔnɔ ŋu. Esime apostolo Paulo nɔ srɔ̃ɖeɖe me nyawo me dzrom la, etsɔ gbɔgbɔmenya sia kɔ nu me be: “Megblɔ na trewo kple ahosiwo bena, ne woanɔ abe alesi nye hã mele ene la, ekema anyo na wo.” Paulo ŋutɔ meɖe srɔ̃ o. Gake susu ka tae wòde trenɔnɔ ƒe dzi ƒo ɖo? Eɖee fia be srɔ̃tɔ la le vedomesi, ke amesi meɖe srɔ̃ o la “léa be na nusiwo nye Aƒetɔ la tɔ.” (Korintotɔwo I, 7:8, 32-34) Yehowa subɔsubɔe nye nu vevi si koŋ nana amesi meɖe srɔ̃ o la kpɔa dzidzɔ eye eƒe dzi dzea eme.\nTrenɔnɔ Kple Taɖodzinu si Ŋu Bubu Le\nPaulo ƒe nyawo awɔ moya na amesiwo le afisi wobua srɔ̃ɖeɖe kple vidzidzi be ehiã godoo le la. Ke hã, Yesu Kristo—amesi ŋutɔ hã meɖe srɔ̃ o gake dzi dzɔnɛ eye eƒe dzi dzea eme la—ƒo nu tso taɖodzinu aɖe si ŋu bubu le ŋu na Kristotɔ siwo nye trewo. Egblɔ be: “Ame tata aɖewo li, siwo ta wo ɖokui le dziƒofiaɖuƒe la ŋuti. Amesi ke ate ŋu ase eme la, nesee.”—Mateo 19:12.\nLe ɖekawɔwɔ me kple nya mawo la, ame geɖewo va de dzesii be trenɔnɔ na yewote ŋu subɔa Mawu eye kuxi siwo ɖea fu na srɔ̃tɔwo zi geɖe la meɖea fu na yewo o. (Korintotɔwo I, 7:35) Kristotɔ akpe geɖe siwo nye trewo le Yehowa subɔm dzidzɔtɔe, eye wosea vivi le kpekpe ɖe ame bubuwo ŋu dzonɔamemetɔe me. *\nKristotɔ geɖe siwo nye trewo kpɔe be menye srɔ̃tɔwo ɖeɖekoe kpɔa dzidzɔ o eye menye trewo katãe léa blanui o. Le ƒuƒoƒo evea siaa dome la wo dometɔ aɖewo kpɔa dzidzɔ eye wo dometɔ aɖewo léa blanui hã. Le nyateƒe me la, Biblia gblɔe tẽ be srɔ̃ɖeɖe ŋutɔ hea “xaxa le ŋutilã me” vɛ.—Korintotɔwo I, 7:28.\nAmesiwo Nɔnɔmeawo na Wozu Trewo\nAme geɖewo nye trewo menye le woawo ŋutɔ ƒe lɔlɔ̃nu ta o ke boŋ nɔnɔmeawoe wɔe nenema. Vividoɖeameŋu, hadede, kple lɔlɔ̃ si le srɔ̃ɖeɖoɖoa me adzro wo. Ke hã le ame aɖewo gome la, ganyawo kple nu bubuwo ŋu bubu axe mɔ na woƒe srɔ̃ɖeɖe fifia. Kristotɔ aɖewo—siwo dometɔ geɖewo nye gbɔgbɔ me nɔvinyɔnu lɔlɔ̃awo—kpɔtɔ nye tre le esi woɖoe kplikpaa be yewoawɔ ɖe Biblia ƒe nuxlɔ̃ame be woaɖe srɔ̃ ‘le Aƒetɔ la ɖeɖeko me’ dzi ta. (Korintotɔwo I, 7:39) Wotsɔa nuteƒewɔwɔ dia kpeɖeŋutɔ le Yehowa subɔla ɖeadzɔgbe, xɔnyɔnyrɔ̃wo ɖeɖeko dome.\nƔeaɖewoɣi la, amesiawo dometɔ aɖewo tsia akogo. Esime nɔvinyɔnu Kristotɔ aɖe si nye tre ʋu eme be aleae yesena se le ye ɖokui me vɔ la, egblɔ be: “Míenya Yehowa ƒe sea eye míedi be míawɔ nusi madze Yehowa ŋu o la gbeɖe o. Míadi kpeɖeŋutɔ si míade ha kplii ya, gake aleke kee amesiwo le xexeame ƒoe ɖe mía nu be yewoana kpeɖeŋutɔ mí o, míana ta gbeɖe o. Míedi be míade ha gɔ̃ hã kple ŋutsu alo nyɔnu dzimaxɔsetɔwo o.” Ele be míakafu Kristotɔ siawo be wowɔ ɖe Biblia ƒe nuxlɔ̃amenyawo dzi eye wolé agbenyuinɔnɔ ƒe dzidzenu kɔkɔ me ɖe asi kple susu be yewoate ŋu adze Yehowa ŋu togbɔ be wotoa nuxaxa geɖewo me hã.\nMawu Nana Kpekpeɖeŋu Geɖe\nYehowa wɔa nuteƒe na amesiwo wɔa nuteƒe nɛ le nyawo abe gbegbe be yewomaɖe amesiwo mesubɔnɛ o ene me. Fia Dawid te ŋu ɖi ɖase le esia ŋu tso eƒe nuteƒekpɔkpɔ me be: “[Yehowa,] àwɔ nuteƒe na amesi wɔa nuteƒe.” (Psalmo 18:25, NW) Eye Mawu do ŋugbe na amesiwo ɖoa toe nuteƒewɔwɔtɔe be: “Nyemele asi ɖe ge le mia ŋu o, eye nyemele mia gblẽ ge ɖi akpɔ o.” (Hebritɔwo 13:5) Míate ŋu asrɔ̃ Yehowa atso dzime akafu Kristotɔ srɔ̃manɔsitɔwo katã siwo lé Mawu ƒe Nya la me ɖe asi nuteƒewɔwɔtɔe. Míate ŋu ado gbe ɖa ɖe wo ta hã be Yehowa nado ŋusẽ wo ne woate ŋu anɔ te ɖe woƒe gbetɔamewo nu.—Ʋɔnudrɔ̃lawo 11:30-40.\nKristotɔ siwo nye trewo dometɔ geɖewo kpɔe be yewo ɖokui ƒoƒo ɖe Biblia-fiafiadɔa me bliboe na gɔmesese geɖe va le yewoƒe agbe ŋu. Le kpɔɖeŋu me, bu Patricia, nyɔnu srɔ̃manɔsitɔ si xɔ ƒe 35 lɔƒo si nye mɔɖela, alo ɣeyiɣiawo katã ƒe subɔla ŋu kpɔ. Egblɔ be: “Togbɔ be dodokpɔ geɖewo le trenɔnɔ me hã la, ekpe ɖe ŋunye meva zu gbesiagbe mɔɖela. Esi menye tre ta la, nye ɖoɖowo le bɔbɔe, eye ena mete ŋu kpɔa ɣeyiɣi geɖe na nusɔsrɔ̃. Mesrɔ̃ alesi maɖo ŋu ɖe Yehowa ŋu geɖe, vevietɔ le dodokpɔwo me.”\nNukpɔsusu siawo tso Biblia ƒe ŋugbedodo si dea dzi ƒo na ame me be: “Tsɔ wò mɔwo gblẽ ɖe Yehowa dzi, eye naɖo ŋu ɖe eŋu, ekema awɔe ade goe.” (Psalmo 37:5) Nyateƒee, Yehowa subɔla wɔnuteƒe ɖesiaɖe, eɖanye srɔ̃tɔ alo tre o, ate ŋu akpɔ akɔfafa le gbɔgbɔ me nya siawo me be: ‘Nye xɔname atso Yehowa gbɔ.’—Psalmo 121:2.\n^ mm. 7 Kpɔ ƒe 2005 Calendar of Jehovah’s Witnesses, July/August.\n“Amesi meɖe srɔ̃ o la, léa be na nusiwo nye Aƒetɔ la tɔ la, alesi wòawɔ adze Aƒetɔ la ŋu.”—KORINTOTƆWO I, 7:32\n[Aɖaka si le axa 8]\nALESI WOAWƆ VIÐE NANƆ TRENƆNƆ ME\nYesu, si meɖe srɔ̃ kpɔ o la, gblɔ be: “Nye nuɖuɖu enye bena, mawɔ amesi dɔm ɖa la ƒe lɔlɔ̃nu, eye mawu eƒe dɔwɔwɔ la nu.”—Yohanes 4:34.\nFilipo vinyɔnu ene siwo meɖe srɔ̃ o la lé ‘nyagbɔgblɔɖidɔ’ me ɖe asi vevie.—Dɔwɔwɔwo 21:8, 9.\nKristotɔ nyɔnu tre siwo ɖea gbeƒã Fiaɖuƒegbedasia nye ‘nyɔnuwo ƒe aʋakɔ gã siwo le nyanyuia gblɔm’ la ƒe akpa aɖe.—Psalmo 68:11.\nƉoe Ɖe Amewo Ɖoe Ɖe Amewo Wonye Trewo ke Woƒe Dzi Dze Eme le Yehowa Subɔsubɔ Me\nw05 7/15 axa 8-9


Lazaro Ƒe Tsitretsitsi ( Yohanes 11) | Yesu Ƒe Agbemeŋutinya\nWofɔ Lazaro Ðe Tsitre\nSANHEDRIN LA ÐO NUGBE BE YEWOAWU YESU\nEsi Yesu do go Marta kple emegbe Maria hã le Betania vɔ megbe la, woyi Lazaro ƒe yɔdoa to. Enye kpeto si nu wotsɔ kpe ɖo. Yesu gblɔ be: “Miɖe kpe la ɖa.” Nya sia ɖe fu na Marta, elabena menya nu si Yesu ɖo be yeawɔ o. Eya ta egblɔ be: “Aƒetɔ, fifia anɔ ʋeʋẽm, elabena ŋkeke enee nye esia.” Gake Yesu gblɔ nɛ be: “Ðe nyemegblɔe na wò be ne èxɔe se la, àkpɔ Mawu ƒe ŋutikɔkɔe oa?”—Yohanes 11:39, 40.\nEya ta woɖe kpe la ɖa. Azɔ Yesu wu mo dzi hedo gbe ɖa be: “Fofo, meda akpe na wò be èɖo tom. Nyateƒee, menya be èɖoa tom ɣesiaɣi; ke ameha si le tsitre ɖe afi sia tae megblɔe ɖo, ne woaxɔe ase be wòe dɔm ɖa.” Gbe si Yesu do ɖa le dutoƒo la na eteƒekpɔlawo kpɔe be Mawu ƒe ŋusẽ dzie wòato awɔ nu si wɔ ge wògbɔna. Azɔ Yesu do ɣli sesĩe be: “Lazaro lee, do go!” Ale Lazaro do go, eye ameɖivɔ siwo wotsɔ bla asi kple afɔ nɛ gakpɔtɔ le eŋu, avɔ si wotsɔ bla mo nɛ la hã gakpɔtɔ le mo nɛ. Yesu gblɔ be: “Mitui, ne wòadzo.”—Yohanes 11:41-44.\nYudatɔ geɖe siwo va akɔ fa ge na Maria kple Marta kpɔ nukunu sia eye woxɔ Yesu dzi se. Gake wo dometɔ bubuwo yi ɖagblɔ nu si Yesu wɔ la na Farisitɔwo. Farisitɔwo kple nunɔlawo ƒe tatɔwo wɔ ɖoɖo be Yudatɔwo ƒe ʋɔnudrɔ̃ƒe kɔkɔtɔ si nye Sanhedrin la nakpe ta. Kayafa, si nye nunɔlagã la, hã nye Sanhedrin la me tɔ. Wo dometɔ aɖewo fa konyi be: “Nu ka wɔ ge míala, elabena ame sia le dzesi geɖewo wɔm? Ne míeɖe mɔ nɛ alea la, ekema wo katã woaxɔ edzi ase, eye Romatɔwo ava xɔ míaƒe nɔƒe kple míaƒe dukɔa siaa le mía si.” (Yohanes 11:47, 48) Togbɔ be ame siawo se ɖaseɖilawo ƒe nyawo be Yesu “le dzesi geɖewo wɔm” hã la, womele dzidzɔ kpɔm ɖe nu si Mawu le wɔwɔm to edzi la ŋu o. Ŋusẽnɔƒe kple ɖoƒe siwo wole la ŋu koe wotsi dzi ɖo.\nŊukpe gãe wònye na Zadukitɔwo be wofɔ Lazaro ɖe tsitre, elabena womexɔ tsitretsitsi la dzi se o. Azɔ Kayafa, si nye Zadukitɔ la, ƒo nu gblɔ be: “Mienya naneke kura o. Ðe miekpɔe dze sii be ade mia dzi be ame ɖeka naku ɖe dukɔa ta wu be dukɔ bliboa natsrɔ̃ oa?”—Yohanes 11:49, 50; Dɔwɔwɔwo 5:17; 23:8.\nEsi Kayafa nye nunɔlagã ta la, Mawu na wògblɔ nya ma—menye “eya ŋutɔ ɖokui sie” wògblɔe le o. Nu si gblɔm Kayafa nɔe nye be ele be woawu Yesu, ale be wòagayi edzi agblẽ nu le bubu kple ɖoƒe si Yudatɔwo ƒe subɔsubɔhakplɔlawo le la ŋu o. Ke hã, Kayafa ƒe nyagblɔɖia le kpe ɖom edzi be Yesu ƒe kua manye tafe ɖe Yudatɔwo ɖeɖe ko ta o, ke boŋ ɖe “Mawu ƒe vi siwo ka hlẽ la” katã hã ta.—Yohanes 11:51, 52.\nKayafa te ŋu kpɔ ŋusẽ ɖe Sanhedrin la dzi be wowɔ ɖoɖo ɖe Yesu wuwu ŋu. Ðe Nikodemo, si nye Sanhedrin la me tɔ si dze xɔlɔ̃ Yesu la ava fi tofi nɛa? Aleke kee wòɖale o, Yesu dzo le Yerusalem ƒe nutoa me, si wɔe be meku do ŋgɔ na Mawu ƒe ɣeyiɣi ɖoɖi la o.\nAleke ame siwo kpɔ eteƒe wofɔ Lazaro ɖe tsitre la wɔ nui?\nNu kae ɖe Sanhedrin la me tɔwo ƒe vɔɖivɔ̃ɖi fia?\nTogbɔ be Kayafa ɖo tame vɔ̃ hã la, nya kae Mawu na wògblɔ ɖi?\nKukuawo Agagbɔ Agbe!\nNu ka tae Yesu tsɔ ku sɔ kple alɔ̃dɔdɔ? Nu kae míate ŋu asrɔ̃ tso tsitretsitsi ŋuti nuŋlɔɖi siwo le Biblia me la me?\njy ta 91 axa 214-215


COVER SUBJECT Nu Ka Tae Wònyo Be Nàdzro Biblia Me?\nCOVER SUBJECT Aleke Míewɔ Va Dzɔ?\nCOVER SUBJECT Mawu Wɔ Ðoɖo Be Yeaɖe Ameƒomea\nCOVER SUBJECT “Míekpɔ Mesia La”!\nCOVER SUBJECT Nya Nyui Na Amewo Katã\nGBE BUBU Afrikaans Albanian Amerika Tokunɔgbe Amharic Arabic Armenian Aymara Azerbaijani Azerbaijani (Cyrillic) Brazil Tokunɔgbe Bulgarian Catalan Cebuano Chichewa China Mandaringbe (Bɔbɔetɔ) China Mandaringbe (Xoxotɔ) Colombia Tokunɔgbe Croatian Czech Dangme Danish Dutch Efik Estonian Eŋlisi Eʋegbe Finnish Franse Ga Georgian German Greek Greenlandic Guarani Haitian Creole Hebrew Hiligaynon Hungarian Icelandic Igbo Iloko Indonesian Italian Italy Tokunɔgbe Japan Tokunɔgbe Japanese Kazakh Kikuyu Kinyarwanda Kirghiz Kirundi Korean Kwangali Lingala Lithuanian Luo Malagasy Maltese Norwegian Nzema Oromo Polish Portuguese Quechua (Bolivia) Romanian Russian Sepedi Serbian Serbian (Roman) Sesotho (Lesotho) Setswana Shona Sinhala Slovak Slovenian Spanish Sranantongo Swahili Swedish Tagalog Thai Tigrinya Tsonga Turkish Twi Ukrainian Vietnamese Xhosa Yoruba Zulu\n“Ðeko wòwɔ nam abe ɖe xexea me wu enu ɖem ene. Bu eŋu kpɔ be nu sia nu le edzi yim na wò nyuie ko kasia, nu sia nu dome gblẽ na wò.”—MARK, * si ƒe srɔ̃ɖeɖe me gblẽ ƒe ɖekae nye esia.\n“Srɔ̃nye wɔ ahasi kple ɖetugbui aɖe si anɔ ƒe me kple mía vinyɔnu. Esi míegbe mía nɔewo la, mevo tso eƒe dɔmedzoedodowo me, gake mese le ɖokuinye me be ede ŋukpe mo nam eye wòklo bubu le ŋunye.”—EMMELINE, si ƒe srɔ̃ɖeɖe me gblẽ ƒe 17 ye nye esia.\nAme aɖewo gbea srɔ̃ le esi wosusu be ade yewo dzi wu ta, gake ame bubuwo ya medi be yewoƒe srɔ̃ɖeɖe me nagblẽ hafi o, ke hã womate ŋu axe mɔ na wo srɔ̃ be wòagagbe yewo o. Aleke kee wòɖale o, ame siwo gbe wo nɔewo la katã kloe va kpɔnɛ be agbea sesẽ na yewo wu ale si yewokpɔ mɔ nɛ. Le nyateƒe me la, ne wò srɔ̃ɖeɖe me gblẽ eteƒe medidi o la, ɖewohĩ àkpɔe be esia nye ɣeyiɣi siwo me nu te ɖe dziwò wu le agbe me la dometɔ ɖeka. Eya ta aɖe vi ŋutɔ be nàdzro aɖaŋuɖoɖo nyui siwo le Biblia me, siwo ate ŋu akpe ɖe ŋuwò nàɖu kuxi siwo srɔ̃gbegbe hena vanɛ dzi la me.\nKUXI 1: NUTEÐEAMEDZI.\nDzimaɖitsitsi si gakuxiwo, vihehe kple akogotsitsi hena vanɛ la nu tea ŋu sẽna ŋutɔ, eye zi geɖe la, exɔa ɣeyiɣi geɖe hafi wòkana ɖe eme. Susuŋutinunyala Judith Wallerstein si megali o la de dzesii be, ƒe geɖe le srɔ̃gbegbe megbe gɔ̃ hã la, ame aɖewo gakpɔtɔ sena le wo ɖokui me be yewo srɔ̃ gblẽ yewo ɖi, womewɔ nuteƒe na yewo o, eye be “agbea mede yewo dzi o, mɔkpɔkpɔ buna ɖe wo, eye wotsia akogo.”\nÀte ŋu afa avi faa le nu si dzɔ ɖe dziwò ta. Ðewohĩ ègale wò kpeɖeŋutɔ si nèlɔ̃ la susum kokoko. Ne kuxi sesẽwo nɔ miaƒe srɔ̃ɖeɖea me gɔ̃ hã la, ale si mèkpɔ dzidzɔ si nènɔ mɔ kpɔm na le srɔ̃ɖeɖe me o la ate ŋu anye nuxaxa na wò. (Lododowo 5:18) Megakpe ŋu na wò be nàfa avi o, elabena “avifaɣi li.”—Nyagblɔla 3:1, 4.\nMègaɖe ɖokuiwò ɖe aga o. Togbɔ be àdi be ye ɖeɖe yeanɔ anyi afa avi ɣeaɖewoɣi hã la, ɖokuiwò ɖeɖe ɖe aga ɣesiaɣi menyo o. (Lododowo 18:1) Gblɔ nya tuameɖowo ne mia kple xɔ̃wòwo miele dze ɖom, elabena nyatoƒoetoto le srɔ̃wò xoxoa ŋu enuenu ate ŋu ana amewo naka le ŋuwò, ne tɔwòe dzɔ gɔ̃ hã. Ne ehiã be nàwɔ nyametsotso veviwo le srɔ̃gbegbea megbe teti la, di kpekpeɖeŋu tso ame si dzi nèka ɖo gbɔ.\nLé be na ɖokuiwò. Nuteɖeamedzi si srɔ̃gbegbe hena vanɛ la hea lãmesẽkuxiwo, abe ʋusɔgbɔdɔ alo taɖui sesẽwo ene vanɛ zi geɖe. Ðu nu nyuie, dɔ alɔ̃ nyuie, eye nànɔ ka me dem.—Efesotɔwo 5:29.\nÐe nu siwo nana dzi kua wò ɖe srɔ̃wò xoxoa ŋu la ɖa le ŋkukpɔƒe kpakple esiwo mègahiã o la siaa, gake dzra agbalẽ veviwo ya ɖo. Ne nu bubuwo, abe foto siwo mieɖe le miaƒe srɔ̃kpegbe ene la doa dzive na wò la, ɖe wo ɖa eye nàdzra wo ɖo ɖi na viwòwo.\nWò susu meganɔ dzivenyawo ŋu o. Olga, si gbe srɔ̃a le esi srɔ̃aŋutsua wɔ ahasi ta la gblɔ be: “Menɔa ɖokuinye biam enuenu be, ‘Nu ka gɔ̃e le nyɔnu ma si si mele asinye o?’” Gake Olga va kpɔe dze sii be ne yeyi edzi le dzivenyawo ŋu bum la, ate ŋu ana ‘wɔna navɔ le dzidodo ŋu.’—Lododowo 18:14.\nAme geɖe kpɔe be yewoƒe tamesusuwo ŋɔŋlɔ ɖi kpena ɖe yewo ŋu yewoƒe susu dzea akɔ anyi. Ne èle esia wɔm la, dze agbagba nàɖe susu ɖa le dzivenyawo ŋu eye nàbu nya yeye siwo tua ame ɖo ŋu. (Efesotɔwo 4:23) Esia ƒe kpɔɖeŋu evee nye esi:\nTamesusu xoxotɔ: Nye vodadae wònye be srɔ̃nye wɔ ahasi.\nTamesusu yeyea: Srɔ̃nye mekpɔ mɔ awɔ ahasi le nye vodadawo ta o.\nTamesusu xoxotɔ: Megblẽ nye ƒe vavãwo ɖe ame mawɔnuteƒe ŋu.\nTamesusu yeyea: Makpɔ dzidzɔ geɖe wu ne meɖe susu ɖa le nu siwo dzɔ va yi ŋu hekpɔ ŋgɔgbe.\nÐe susu ɖa le dzivenya siwo amewo gblɔna ŋu. Xɔlɔ̃wo kple ƒometɔ siwo si susu nyui le la ate ŋu agblɔ nya wòagbã dzi na wò alo agblɔ nya siwo manye nyateƒe le gowòme o; woate ŋu agblɔ be: ‘Nyɔnu ma mesɔ na wò kura o’ alo ‘Mawu lé fu srɔ̃gbegbe.’ * Esɔ nyuie be Biblia ɖo aɖaŋu be: ‘Mègalé to ɖe amewo ƒe nu, siwo katã woƒona la ŋu o.’ (Nyagblɔla 7:21) Martina, si gbe srɔ̃a ƒe evee nye esia la gblɔ be: “Medzea agbagba be mana nye susu nanɔ ale si Mawu bua nuwo ŋui ŋu, eye meƒoa asa na dzivenyawo ŋu bubu, elabena eƒe susuwo kɔ boo wu míaƒe susuwo.”—Yesaya 55:8, 9.\nDo gbe ɖa na Mawu. Ede dzi ƒo na esubɔlawo be ‘woadro woƒe dzimaɖitsitsiwo katã ɖe ye dzi,’ vevietɔ ne wole xaxa sesẽwo me tom.—1 Petro 5:7.\nTE MƆNU SIA KPƆ: Ŋlɔ mawunyakpukpui siwo dea dzi ƒo na wò la me nyawo ɖe agbalẽ kakɛwo dzi, eye nàklã wo ɖe afi siwo nànɔ wo kpɔm le edziedzi. To vovo na mawunyakpukpui siwo me míedzro va yi la, ame siwo ƒe srɔ̃ɖeɖe me gblẽ la dometɔ geɖe kpɔe be mawunyakpukpui siwo gbɔna la hã kpena ɖe yewo ŋu: Psalmo 27:10; 34:19; Yesaya 41:10; kple Romatɔwo 8:38, 39.\nNa Mawu ƒe Nya la nado ŋusẽ wò le ɣeyiɣi sesẽwo me\nKUXI 2: KADODO SI ANƆ MIA KPLE SRƆ̃WÒ TSÃTƆA DOME.\nJuliana, si woa kple srɔ̃a wonɔ anyi ƒe 11 la gblɔ be: “Meɖe kuku na srɔ̃nye be megadzo o. Esi wòdzo la, dzi kum ɖe eya kple nyɔnu si woa kplii woli fifia la siaa ŋu.” Dzi kua ame siwo ƒe srɔ̃ɖeɖe me gblẽ la dometɔ geɖe vevie ɖe wo srɔ̃ tsãtɔa ŋu ƒe geɖe. Ke hã nɔnɔmeawo va ƒonɛ ɖe wo nu be woanɔ kadodo me edziedzi, vevietɔ ne vi le wo dome.\nDe bubu srɔ̃wò tsãtɔa ŋu. Na mia kplii dome dzeɖoɖowo naku ɖe nu siwo hiã la ko ŋu eye nàyi nyaa gbɔ tẽe. Ame geɖe kpɔe be esia nana ŋutifafa nɔa yewo dome.—Romatɔwo 12:18.\nƑo asa na nya veamewo gbɔgblɔ. Ne edo dzre na wò la, ele vevie ŋutɔ be nàwɔ ɖe Biblia me mɔfiame sia dzi: “Ame si mekea nu kplakplakpla o la, sidzedze le esi.” (Lododowo 17:27) Ne èkpɔe be yemate ŋu atrɔ mɔ na eƒe nya siwo le dzi vem na wò o la, àte ŋu agblɔ be: “Medi be made ŋugble le nya si nègblɔ ŋu eye míaƒo nu tso eŋu emegbe.”\nMima nu siwo miewɔna aduadu tsã la me ale si wòanya wɔ eye ame sia ame nakpɔ etɔ gbɔ, le kpɔɖeŋu me, le segbalẽwo, ganyawo kple atikewɔwɔ ŋuti ɖoɖowo gome.\nTE MƆNU SIA KPƆ: Gbe si gbe nàgaƒo nu kple srɔ̃wò tsãtɔa la, nɔ ŋudzɔ be nàde dzesii nenye be mia dometɔ aɖe le tɔ tem ɖe nya dzi alo le eɖokui nu ɖem. Ne ehiã la, bia be yewoayi dzeɖoɖoa dzi ɣebubuɣi alo ne mielɔ̃ la, miadzaka nyaa to e-mail dzi.—Lododowo 17:14.\nKUXI 3: KPEKPE ÐE VIWÒWO ŊU BE WOATRƆ ÐE NƆNƆMEA ŊU.\nMaria ɖo ŋku ale si nuwo nɔ esi eƒe srɔ̃ɖeɖe me gblẽ teti la dzi gblɔ be: “Vinyenyɔnuvia faa avi ɣeawokatãɣi, eye wògadze aɖuɖɔɖɔɖɔ ɖe aba dzi ake. Eye togbɔ be vinyenyɔnuvi tsitsitɔ dze agbagba be yeaɖu yeƒe seselelãmewo dzi hã la, mekpɔe be eya hã ƒe nɔnɔme trɔ.” Nublanuitɔe la, ate ŋu adzɔ be vovo manɔ ŋuwò be nàfa akɔ na viwòwo esime wohiã wò vevie la o, alo be wò ŋutɔ hã èhiã na akɔfafa.\nDe dzi ƒo na viwòwo be woagblɔ woƒe dzimenyawo na wò, ne edze abe woƒe “nyawo le mɔ tram” ene gɔ̃ hã.—Hiob 6:2, 3.\nAme sia ame newɔ eƒe wɔƒe. Togbɔ be àdi be yeaɖe yeƒe dzimenyawo agblɔ eye viwòwo hã adi be yewoasee na wò hã la, masɔ be woadro ame tsitsiwo ƒe nyawo ɖe ɖeviwo dzi o. (1 Korintotɔwo 13:11) Mègalɔ wò dzimenyawo katã kɔ ɖe viwòwo dzi alo ana woanye domenɔla le mia kple wo fofo alo wo dada dome o.\nWɔ ɖoɖo nyuie ɖe viwòwo hehe ŋu. Aɖe vi ne mia kple ɖeviawo miele teƒe ɖeka eye miaƒe gbe sia gbe dɔwɔnawo to mɔ ɖeka, gake nu si gale vevie wue nye be miayi edzi anɔ tetem ɖe Mawu ŋu ɖekae, to Biblia xexlẽ kple esɔsrɔ̃ abe ƒome ene me.—5 Mose 6:6-9.\nTE MƆNU SIA KPƆ: Di ɣeyiɣi aɖe le kwasiɖa sia me nàka ɖe edzi na viwòwo be yelɔ̃ wo eye be menye woawoe na miaƒe srɔ̃ɖeɖea me gblẽ o. Ðo nya siwo woabia wò la ŋu, gake mèganɔ fɔbubua dam ɖe dzila kemɛa dzi o.\nEya ta àte ŋu atutu wò aɖatsiwo ahakpɔ ŋgɔgbe ne wò srɔ̃ɖeɖe me gblẽ. Melissa, si woa kple srɔ̃a wonɔ anyi ƒe 16 la gblɔ be, “Esi mía kple srɔ̃nye míegbe mía nɔewo la, megblɔ na ɖokuinye be, ‘Menye aleae medi be agbea nanɔ nam hafi o.’” Togbɔ be edzɔ alea hã la, Melissa ƒe dzi dze eme fifia. Egblɔ be, “Esi menya ɖe susu ɖa le nu siwo dzɔ va yi ŋu ko la, nye dzi dze eme.” ▪\n^ mm. 2 Míetrɔ ŋkɔ aɖewo le nyati sia me.\n^ mm. 18 Eɖoɖo koŋ ato ayemɔ dzi agbe srɔ̃ nye nu si Mawu lé fui. Gake ne srɔ̃tɔawo dometɔ ɖeka wɔ ahasi la, Mawu ɖe mɔ na srɔ̃tɔ maɖifɔa be wòatiae ne atsɔe akee loo alo agbee. (Maleaxi 2:16; Mateo 19:9) Kpɔ nyati si nye “Biblia Ƒe Nukpɔsusu—Srɔ̃gbegbe Ka Ƒomevie Mawu Lé Fui?” si dze le April 8, 1994, ƒe Nyɔ! me. Yehowa Ðasefowoe tae.\nÐe mena ɣeyiɣi ɖokuinye tsɔ xa nu ɖe nye srɔ̃ɖeɖe si me gblẽ la ta vavã?\nAleke mawɔ adzudzɔ dzikudodo ɖe srɔ̃nye xoxoa ŋu?


Tsitretsitsi: Mɔkpɔkpɔ Vavã si Li na Wò Ame Vevi Siwo Ku | Biblia ƒe Nufiafia\nMɔkpɔkpɔ Vavã si Li na Wò Ame Vevi Siwo Ku\nAleke míewɔ nya be woafɔ ame kukuwo ɖe tsitre ŋutɔŋutɔ?\nDidi kae le Yehowa me ɖe ame kukuwo fɔfɔ ɖe tsitre ŋu?\nAmekawoe woafɔ ɖe tsitre?\n1-3. Futɔ kae nyã mí katã ɖe nu, eye nukatae nusi Biblia fia me dzodzro ana míakpɔ gbɔdzɔe?\nTSƆE BE futɔ vɔ̃ɖivɔ̃ɖi aɖe kplɔ wò ɖo vevie kple du. Futɔa sesẽ wu wò eye eƒe afɔ hã le tsɔtsɔm wu tɔwò. Ènyae nyuie be mekpɔa nublanui na ame o elabena èkpɔ eteƒe wòwu xɔ̃wò vevi aɖewo xoxo. Aleke ke nèle dua simee o, èkpɔe be tetem ko wòle ɖe ŋuwò. Edze abe mɔkpɔkpɔ aɖeke kura megali na wò o ene. Gake kasia, ame aɖee nye ma va do be yeaxɔ na wò. Amea sesẽ kura wu wò futɔa, eye wògblɔ na wò be yeakpe ɖe ŋuwò. Gbɔdzɔe ka gbegbee nye si esia ana nàkpɔ!\n2 Le mɔ aɖe nu la, futɔ sia tɔgbe nyã wò ɖe nu ŋutɔŋutɔ. Enyã mí katã ɖe nu. Abe alesi míesrɔ̃e le ta si do ŋgɔ me ene la, Biblia la yɔ ku be futɔ. Mía dometɔ aɖeke meli si ate ŋu asi le enu loo alo ate ŋu awɔ avu kplii aɖu edzi o. Mía dometɔ akpa gãtɔ míekpɔ eteƒe futɔ sia kplɔ míaƒe ame veviwo dzoe. Gake ŋusẽ le Yehowa si kura wu ku. Yehowae nye Xɔnametɔ lɔ̃ame si ɖee fia xoxo be yeate ŋu aɖu futɔ sia dzi. Eye edo ŋugbe hã be yeatsrɔ̃ futɔ sia si nye ku la ɖa kura tegbee. Biblia fia mí be: “Futɔ mamlɛtɔ, si woaɖe ɖa la, enye ku.” (Korintotɔwo I, 15:26) Nyanyui aɖee nye ma!\n3 Azɔ na míabu alesi míesena le mía ɖokui me ne ku va kplɔ míaƒe ame vevi aɖe dzoe ŋu akpɔ vie. Esia wɔwɔ ana míava se nane si ahe dzidzɔ vɛ na mí la gɔme nyuie. Nya lae nye be Yehowa do ŋugbe be ame kukuwo agava nɔ agbe ake. (Yesaya 26:19) Woagatrɔ ava agbe me. Emae nye tsitretsitsi ƒe mɔkpɔkpɔ la.\n4. (a) Nukatae ne míenya alesi Yesu se le eɖokui me esi eƒe ame vevi aɖe ku la, ate ŋu ana míanya alesi Yehowa hã sena le eɖokui me le ku ŋu? (b) Amekawoe va nye Yesu xɔlɔ̃ veviwo?\n4 Ame vevi aɖe ku na wò kpɔa? Vevesese, nuxaxa, kple wɔnamanɔameŋu ƒe seselelãme siwo wòhena vɛ dzena abe ɖe wowu tsɔtsɔ ene. Ne míeɖo nɔnɔme siawo me la, Mawu ƒe Nya la mee wòle be míadi akɔfafa atsoe. (Korintotɔwo II, 1:3, 4) Biblia la kpe ɖe mía ŋu míese alesi Yehowa kple Yesu sena le wo ɖokui me le ku ŋu gɔme. Yesu, amesi ƒe amenyenye kple nɔnɔme sɔ kple Fofoa tɔ pɛpɛpɛ la, nya vevesese si gbegbe wònyena ne ku dzɔ ɖe ame dzi. (Yohanes 14:9) Ne Yesu yi Yerusalem la, eɖia tsa yina Betania si nye du si medidi tso afima o me va srãa Lazaro kple nɔvianyɔnu Maria kple Marta kpɔna. Wova zu xɔlɔ̃ veviwo. Biblia gblɔ be: “Yesu lɔ̃a Marta kple nɔvianyɔnua kpakple Lazaro.” (Yohanes 11:5) Gake abe alesi míesrɔ̃e le ta si do ŋgɔ me ene la, Lazaro enye ma ku.\n5, 6. (a) Aleke Yesu wɔ nui esi wòyi Lazaro ƒometɔ siwo nɔ nu xam gbɔ? (b) Nukata Yesu ƒe nuxaxa nye nusi naa dzi ɖoa mía ƒo?\n5 Aleke Yesu se le eɖokui me esi exɔlɔ̃a ku? Nuŋlɔɖia gblɔ na mí be Yesu yi Lazaro ƒometɔwo kple xɔlɔ̃wo gbɔ esime wonɔ woƒe ame si ku la fam. Alesi wonɔ nu xamee la teƒekpɔkpɔ wɔ dɔ ɖe Yesu dzi vevie. Nuŋlɔɖia gblɔ be Yesu ‘xa nu vevie le gbɔgbɔ la me, eye eƒe dzi ʋuʋu.’ Tete “Yesu fa avi.” (Yohanes 11:33, 35) Ðe Yesu ƒe nuxaxa fia be mɔkpɔkpɔ aɖeke menɔ esi oa? Ao, menye nenemae kura o. Le nyateƒe me la, Yesu nya be yele nu wɔnuku aɖe wɔ ge le afima kpuie. (Yohanes 11:3, 4) Ke hã enya vevesese kple nuxaxa si gbegbe ku hena vɛ.\n6 Le mɔ aɖe nu la, Yesu ƒe nuxaxa nye nusi naa dzi ɖoa mía ƒo. Efia mí be Yesu kple Fofoa, Yehowa, medi kura be ku nanɔ anyi o. Gake Yehowa Mawu ate ŋu aɖu futɔ ma dzi bɔbɔe! Mina míakpɔ nusi Mawu na Yesu wɔ ɖa.\n7, 8. Nukatae wòdze abe Lazaro ƒe nɔnɔmea na mɔkpɔkpɔ aɖeke meganɔ fanametɔwo si o ene, gake nukae Yesu wɔ?\n7 Kpeto aɖe mee woɖi Lazaro ɖo, eyata Yesu bia be woamli kpe si wotsɔ xe doa nui la ɖa. Marta melɔ̃ ɖe edzi o elabena ŋkeke ene va yi xoxo tso esime Lazaro ku, eye enya be fifia eƒe ŋutilã ate gbegblẽ. (Yohanes 11:39) Amekae aganɔ mɔ kpɔm be woate ŋu awɔ nane le nɔnɔmea ŋu?\nLazaro fɔfɔ ɖe tsitre na amewo kpɔ dzidzɔ ale gbegbe.—Yohanes 11:38-44\n8 Womli kpea ɖa, eye Yesu do ɣli sesĩe be: “Lazaro lee, do go!” Nukae dzɔ? ‘Amesi ku hafi la do go va.’ (Yohanes 11:43, 44) Àte ŋu akpɔ alesi amesiwo nɔ afima la akpɔ dzidzɔe ɖa le susu mea? Lazaro ɖanye wo nɔviŋutsu, ƒometɔ, xɔlɔ̃, alo aƒelika o, wo katã wonya nyuie be eku. Gake fifia, ame ma si wolɔ̃ vevie la tututue nye ma gava le tsitre ɖe wo dome. Anya wɔ na wo abe drɔ̃e kum yewonɔ ene. Ðikeke mele eme o be wo dometɔ geɖe anya wɔ atuu na Lazaro kple dzidzɔ gã aɖe. Ku dzi ɖuɖu ka gbegbee nye si!\nEliya fɔ ahosi aɖe ƒe vi ɖe tsitre.—Fiawo I, 17:17-24\n9, 10. (a) Aleke Yesu ɖe Amesi gbɔ ŋusẽ si wòtsɔ fɔ Lazaro ɖe tsitre tso la fiae? (b) Viɖe kawoe míakpɔ ne míexlẽ tsitretsitsi ŋu nya siwo woŋlɔ ɖe Biblia me?\n9 Yesu megblɔ be ye ŋutɔ yeƒe ŋusẽe yetsɔ wɔ nukunu gã sia o. Le gbe si wòdo ɖa do ŋgɔ hafi yɔ Lazaro me la, ena wòdze ƒã be Yehowae nye Amesi gbɔ tsitretsitsia tso. (Yohanes 11:41, 42) Menye esiae nye zi gbãtɔ si Yehowa zã eƒe ŋusẽa le mɔ sia nu o. Lazaro fɔfɔ ɖe tsitre nye nukunu sia tɔgbe asieke siwo woŋlɔ ɖe Mawu ƒe Nya la me dometɔ ɖeka ko. * Nuŋlɔɖi siawo xexlẽ kple nusrɔsrɔ̃ tso wo ŋu doa dzidzɔ na ame ŋutɔ. Wofia mí be Mawu mekpɔa ame ŋkume o, elabena efɔ ɖeviwo kple tsitsiawo, ŋutsuwo kple nyɔnuwo, Israel-viwo kple amesiwo menye Israel-viwo o siaa ɖe tsitre. Eye aleke gbegbe ŋutinya mawo ɖee fia be amewo kpɔ dzidzɔe nye si! Le kpɔɖeŋu me, esi Yesu fɔ nyɔnuvi sue aɖe ɖe tsitre la, edzilawo ‘gli kple dzidzɔ gã.’ (Marko 5:42) Nyateƒee, nusi Yehowa wɔ na wo la do dzidzɔ na wo ale gbegbe be womaŋlɔe be akpɔ o.\nApostolo Petro fɔ nyɔnu Kristotɔ si ŋkɔe nye Tabita ɖe tsitre.—Dɔwɔwɔwo 9:36-42\n10 Ele eme baa be amesiwo Yesu fɔ ɖe tsitre la gaku mlɔeba ya. Ke ɖe wòfia be wo fɔfɔ ɖe tsitre meɖe vi aɖeke oa? Menye nenemae kura o. Biblia ƒe nuŋlɔɖi siawo ɖo kpe nyateƒenya veviwo dzi na mí eye wògana mɔkpɔkpɔ hã mí.\nNUSIWO MÍESRƆ̃ TSO TSITRETSITSI ŊUTI NUŊLƆÐIAWO ME\n11. Aleke Lazaro fɔfɔ ɖe tsitre ŋuti nuŋlɔɖia ɖo kpe nya si le Nyagblɔla 9:5 ƒe nyateƒenyenye dzii?\n11 Biblia fia mí be “kukuawo menya naneke o.” Womegale agbe o eye womegale afi aɖeke hã o. Lazaro ƒe tsitretsitsi ŋuti nuŋlɔɖia ɖo kpe nyateƒenya sia dzi. Esi Lazaro gagbɔ agbe la, ɖe wòva ɖɔ alesi dziƒo le na amewo wòdzɔ dzi na woa? Alo ɖe wòƒo nu tso dzomavɔ ƒe fukpekpe dziŋɔ aɖe ŋu wòna vɔvɔ̃ ɖo amewoa? Ao. Nya aɖeke mele Biblia me si fia be Lazaro gblɔ nya siawo ƒe ɖeke o. Le ŋkeke ene siwo me wòku la, ‘meganya naneke o.’ (Nyagblɔla 9:5) Ðeko Lazaro nɔ alɔ̃ dɔm le ku me.—Yohanes 11:11.\n12. Nukata míate ŋu aka ɖe edzi be wofɔ Lazaro ɖe tsitre ŋutɔŋutɔ?\n12 Lazaro ŋuti nuŋlɔɖia gafia mí hã be nu ŋutɔŋutɔe tsitretsitsia nye, ke menye nyakpakpa aɖe ko o. Yesu fɔ Lazaro ɖe tsitre eye ameha gã aɖe kpɔ eteƒe. Subɔsubɔhakplɔla siwo lé fu Yesu kura gɔ̃ hã megbe be nukunu sia dzɔ o. Nya si wogblɔ boŋ enye: “Nuka míawɔ? Elabena amesia [Yesu] le dzesi geɖewo wɔm.” (Yohanes 11:47) Ame geɖe yi va kpɔ ŋutsu si wofɔ ɖe tsitre la. Esia na be ame geɖe wu gava xɔ Yesu dzi se. Wokpɔe dze sii be agbe gbɔgbɔ Lazaro nye kpeɖodzi ŋutɔŋutɔ be Mawue dɔ Yesu ɖo ɖa. Kpeɖodzi ŋutɔŋutɔ sia sẽ ŋu ale gbegbe be Yuda-subɔsubɔhakplɔla siwo nye dzimesesẽtɔwo ɖo nugbe be yewoawu Yesu kple Lazaro siaa.—Yohanes 11:53; 12:9-11.\n13. Kpeɖodzi kae le mía si si ta míaxɔe ase be Yehowa ate ŋu afɔ ame kukuwo ɖe tsitre ŋutɔŋutɔ?\n13 Ðe susu le eme be míaxɔe ase be woava fɔ ame kukuwo ɖe tsitre ŋutɔŋutɔa? Ẽ, elabena Yesu gblɔ be ŋkeke gbɔna si woafɔ ‘amesiwo katã le ŋkuɖodzi yɔdowo me’ la ɖe tsitre. (Yohanes 5:28) Yehowae nye nusianu si le agbe la Wɔla. Ðe wòasesẽ na mí be míaxɔe ase be ate ŋu agbugbɔ agbe ana nusi me agbe mele oa? Le nyateƒe me la, esia dzixɔxɔse atso alesi gbegbe Yehowa ate ŋu aɖo ŋku nu dzii gbɔ. Ke ɖe wòate ŋu aɖo ŋku míaƒe lɔlɔ̃tɔ siwo ku dzia? Ɣletivi gbogbo manyaxlẽ aɖee le dziƒonutoa me katã, ke hã Mawu yɔa wo dometɔ ɖesiaɖe ƒe ŋkɔ! (Yesaya 40:26) Eyata Yehowa Mawu ate ŋu aɖo ŋku míaƒe lɔlɔ̃tɔ siwo ku la dzi pɛpɛpɛ le nusianu me, eye ele klalo be yeagbɔ agbe wo hã.\n14, 15. Abe alesi Hiob ƒe nyawo ɖee fiae ene la, aleke gbegbe Yehowa di be yeagbɔ agbe ame kukuwoe?\n14 Gake aleke gbegbe Yehowa di be yeagbɔ agbe ame kukuwoe? Biblia fia mí be enye eƒe didi vevie be yeafɔ ame kukuwo ɖe tsitre. Nuteƒewɔla Hiob bia nya sia be: “Ne ŋutsu ku la, ɖe wògagbɔa agbea?” Hiob nɔ nu ƒom tso alesi wòanɔ yɔdo me anɔ lalam vaseɖe esime ɣeyiɣia nade be Mawu naɖo ŋku edzi ŋu. Egblɔ na Yehowa be: “Àyɔm, eye matɔ na wò, [elabena] wò asinudɔwɔwɔ ƒe nu le dzrowòm.”—Hiob 14:13-15.\n15 Wò ya bu eŋu kpɔ ko! Ele Yehowa dzrom vevie ŋutɔ be yeagbɔ agbe ame kukuwo. Ðe mefaa dzi na mí be míasrɔ̃e be aleae Yehowa sena le eɖokui me oa? Gake aleke tsitretsitsi si le ŋgɔ gbɔna la anɔ? Amekawoe woafɔ ɖe tsitre, eye le afika?\n“AMESIWO KATÃ LE YƆDOWO ME”\n16. Teƒe ka ƒomevie amesiwo woafɔ ɖe tsitre la ava nɔ?\n16 Amewo fɔfɔ ɖe tsitre ŋuti nuŋlɔɖi siwo le Biblia me la fia nu geɖe mí tso tsitretsitsi si le ŋgɔ gbɔna ŋu. Anyigba dzi afisiae wogbɔ agbe amewo le eye wogava wɔ ɖeka kple woƒe ƒometɔwo. Aleae tsitretsitsi si le ŋgɔ gbɔna la anɔ—gake eya anyo wu sasasã. Míesrɔ̃e le Ta 3 lia me be Mawu ƒe tameɖoɖoe nye be anyigba bliboa nazu paradiso. Eyata menye xexe si me yɔ fũ kple aʋawɔwɔ, nuvlowɔwɔ, kple dɔléle mee woafɔ amewo woava nɔ o. Mɔnukpɔkpɔ asu wo si be woanɔ agbe tegbee le ŋutifafa kple dzidzɔ blibo me le anyigba sia dzi.\n17. Ame nenie woafɔ ɖe tsitre?\n17 Amekawoe woafɔ ɖe tsitre? Yesu gblɔ be ‘amesiwo katã le ŋkuɖodzi yɔdowo me ase yeƒe gbe eye woado go.’ (Yohanes 5:28, 29) Nenema ke Nyaɖeɖefia 20:13 hã gblɔ be: “Atsiaƒu ɖe ame kuku, siwo le eme la, hena, eye ku kple tsiẽƒe [Hades] woɖe ame kuku, siwo le wo si la, hena.” Eyata “tsiẽƒe,” alo Hades, tsi tre ɖi na ameƒomea ƒe yɔdo. (Kpɔ Megbenyawo, le axa 212-13.) Yɔdo mawo katã atsi ƒuƒlu. Ame biliɔn geɖe siwo le gbɔgbɔm ɖe eme le wo me la agagbɔ agbe. Apostolo Paulo gblɔ be: “Tsitretsitsi li na ame dzɔdzɔewo kple ame madzɔmadzɔwo siaa.” (Dɔwɔwɔwo 24:15) Nya mawo gɔme ɖe?\nWoafɔ amesiwo ku la ɖe tsitre le Paradiso me woagava wɔ ɖeka kple woƒe ame veviwo ake\n18. Amekawoe nye ‘ame dzɔdzɔe’ siwo woafɔ ɖe tsitre, eye aleke tsitretsitsi mɔkpɔkpɔa ate ŋu aɖe vi na wò ŋutɔe?\n18 ‘Ame dzɔdzɔe’ siawo dometɔ aɖewoe nye ame geɖe siwo ŋu nya míexlẽna le Biblia me siwo nɔ anyi hafi Yesu va anyigba dzi. Ðewohĩ wò susu ayi amewo abe Noa, Abraham, Sara, Mose, Rut, Ester, kple bubuawo ene dzi. Woƒo nu tso ŋutsu kple nyɔnu xɔsetɔ siawo dometɔ aɖewo ŋu le Hebritɔwo ta 11 lia me. Gake menye woawo koe nye “ame dzɔdzɔewo” o, ke boŋ Yehowa subɔla siwo ku le míaƒe ŋkeke siawo me hã le wo dome. Enyo ŋutɔ be le tsitretsitsi mɔkpɔkpɔa ta míate ŋu avo tso vɔvɔ̃ na ku me azɔ.—Hebritɔwo 2:15.\n19. Amekawoe nye “ame madzɔmadzɔwo,” eye mɔnukpɔkpɔ kae Yehowa aʋu ɖi na wo lɔlɔ̃tɔe?\n19 Ke amesiwo katã mesubɔ Yehowa alo ɖo toe o le esi mɔnukpɔkpɔ mesu wo si wodze si eyama o ya ɖe? Womaŋlɔ ‘ame madzɔmadzɔ’ biliɔn geɖe mawo hã be o. Woafɔ woawo hã ɖe tsitre eye ɣeyiɣi asu wo si be woatsɔ asrɔ̃ nu tso Mawu vavã la ŋu ahasubɔe. Le ɣeyiɣi ƒe didime si nye ƒe akpe ɖeka me la, woafɔ ame kukuwo ɖe tsitre ahana mɔnukpɔkpɔ wo be woawɔ ɖeka kple nuteƒewɔla siwo le anyigba dzi le Yehowa subɔsubɔ me. Ɣeyiɣi dodzidzɔname ŋutɔ aɖee wòanye. Ɣeyiɣi siae Biblia yɔ be Ʋɔnudrɔ̃gbe la. *\n20. Nukae nye dzomavɔʋe alo Gehenna, eye amekawoe yia afima?\n20 Ðe esia le fiafiam be woafɔ amesiame si nɔ agbe le anyigba sia dzi kpɔ la ɖe tsitrea? Ao. Biblia la gblɔ be amesiwo ku la dometɔ aɖewo le “dzomavɔʋe me,” alo “Gehenna, NW.” (Luka 12:5) Aɖukpo aɖe si nɔ blema Yerusalem-dua ƒe gliwo godo ƒe ŋkɔ me ye woɖe ŋkɔ Gehenna tsoe. Afimae dzo nɔa bibim le ɣesiaɣi wotsɔa nu kukuwo kple gbeɖuɖɔwo ƒua gbe ɖo. Amesiwo ku siwo Yudatɔwo bu be womedze be woaɖi wo o eye womedze be woagafɔ wo ɖe tsitre o lae wotsɔna ƒua gbe ɖe afima. Eyata wotsɔ dzomavɔʋe alo Gehenna wɔ tsɔtsrɔ̃ ɖikaa ƒe kpɔɖeŋu si sɔ. Togbɔ be Yesu awɔ akpa aɖe le ʋɔnudɔdrɔ̃ me hã la, Yehowae nye Ʋɔnudrɔ̃lagã na agbagbeawo kple kukuawo. (Dɔwɔwɔwo 10:42) Mafɔ amesiwo wòdrɔ̃ ʋɔnui be wonye ame vɔ̃ɖi siwo gbe tɔtrɔ wɔwɔ la ɖe tsitre gbeɖe o.\n21, 22. (a) Tsitretsitsi bubu kae gali? (b) Amekae nye ame gbãtɔ si wofɔ ɖe tsitre le gbɔgbɔ me kpɔ?\n21 Biblia gaƒo nu tso tsitretsitsi bubu aɖe hã ŋu, si me woagbɔ agbe amewo woazu gbɔgbɔmenuwɔwɔwo ayi dziƒo. Tsitretsitsi sia ƒe kpɔɖeŋu ɖeka koe le Biblia me, si nye Yesu Kristo ƒe tsitretsitsi.\n22 Esi Yesu va anyigba dzi eye wowui la, Yehowa meɖe mɔ Via wɔnuteƒe la tsi yɔdo me o. (Psalmo 16:10; Dɔwɔwɔwo 13:34, 35) Mawu fɔ Yesu ɖe tsitre, gake mefɔe wònye amegbetɔ o. Apostolo Petro ɖe eme be ‘wowu Kristo le ŋutilã gome, ke wogbɔ agbee le gbɔgbɔ gome.’ (Petro I, 3:18) Nukunu gã aɖee wònye vavã. Wogbɔ agbe Yesu wòganye gbɔgbɔmeme sẽŋu aɖe! (Korintotɔwo I, 15:3-6) Yesue nye ame gbãtɔ si kpɔ ŋutikɔkɔe ƒe tsitretsitsi sia tɔgbe. (Yohanes 3:13) Gake mase ɖe eya ɖeka ko dzi o.\n23, 24. Amekawoe le Yesu ƒe “ha sue” la me, eye ame nenie wonye?\n23 Esi Yesu nya be yeagatrɔ ayi dziƒo kpuie ta la, egblɔ na eyomedzela wɔnuteƒeawo be yeayi ‘ava dzra teƒe ɖo ɖi na wo.’ (Yohanes 14:2) Yesu yɔ amesiwo ayi dziƒo be wonye “ha sue.” (Luka 12:32) Ame nenie anɔ Kristotɔ wɔnuteƒewo ƒe ƒuƒoƒo sue sia me? Apostolo Yohanes gblɔ le Nyaɖeɖefia 14:1 be: “Mekpɔ, eye kpɔ ɖa, alẽvi la [Yesu Kristo] le tsitre ɖe Zion-to la dzi, eye ame akpe alafa ɖeka blane vɔ ene, siwo ƒe ŋgonu woŋlɔ eƒe ŋkɔ kple Fofoa ƒe ŋkɔ ɖo la, le eŋu.”\n24 Kristotɔ siwo ƒe xexlẽmee nye 144,000, siwo dome Yesu ƒe apostolo wɔnuteƒeawo le, lae nye amesiwo woafɔ ɖe tsitre ayi dziƒo. Ɣekaɣie woƒe tsitretsitsia dze egɔme? Apostolo Paulo ŋlɔ be esia adzɔ le Kristo ƒe anyinɔɣi. (Korintotɔwo I, 15:23) Àva srɔ̃e le Ta 9 lia me ahakpɔe be ɣeyiɣi ma mee míele fifia. Eyata woafɔ ame 144,000 la dometɔ ʋɛ siwo susɔ, siwo aku le míaƒe ŋkeke sia me la, ɖe tsitre enumake woayi dziƒo. (Korintotɔwo I, 15:51-55) Gake ameƒomea me tɔ akpa gãtɔ ƒe mɔkpɔkpɔ enye be woafɔ wo ɖe tsitre woava nɔ Paradiso me le anyigba dzi.\n25. Nuka mee míadzro le ta si kplɔ esia ɖo me?\n25 Ẽ, Yehowa aɖu futɔ si nye ku dzi ŋutɔŋutɔ, eye wòaɖee ɖa kura tegbee! (Yesaya 25:8) Gake ɖewohĩ àbia be, ‘Nukae amesiwo woafɔ ɖe tsitre ayi dziƒo la ava wɔ le afima?’ Woava nye dziɖulawo le Fiaɖuƒe wɔnuku aɖe me le dziƒo. Míasrɔ̃ nu geɖe tso dziɖuɖu ma ŋu le ta si kplɔ esia ɖo me.\n^ mm. 9 Nuŋlɔɖi bubuawo dze le Fiawo I, 17:17-24; Fiawo II, 4:32-37; 13:20, 21; Mateo 28:5-7; Luka 7:11-17; 8:40-56; Dɔwɔwɔwo 9:36-42; kple Dɔwɔwɔwo 20:7-12.\n^ mm. 19 Hena numeɖeɖe geɖe ku ɖe Ʋɔnudrɔ̃gbe la kpakple nusi dzi woanɔ te ɖo adrɔ̃ ʋɔnu amewoe ŋu la, taflatse kpɔ Megbenyawo, le axa 213-15.\nTsitretsitsi ŋuti nuŋlɔɖiwo le Biblia me eye wonaa mɔkpɔkpɔ vavã mí.—Yohanes 11:39-44.\nEnye Yehowa ƒe didi vevie be yeagbɔ agbe ame kukuwo.—Hiob 14:13-15.\nWoafɔ amesiwo katã le ŋkuɖodziyɔdowo me la ɖe tsitre.—Yohanes 5:28, 29.\nƉoe Ɖe Amewo Ɖoe Ɖe Amewo Mɔkpɔkpɔ Vavã si Li na Wò Ame Vevi Siwo Ku


GBE BUBU Albanian Arabic Armenian (West) Assamese Bengali Bicol Bislama Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Croatian Czech Danish Dutch Efik Estonian Eŋlisi Eʋegbe Finnish Franse Ga German Gujarati Hiligaynon Hindi Hungarian Icelandic Igbo Indonesian Italian Japanese Kannada Kiluba Kinyarwanda Korean Latvian Lithuanian Malagasy Malayalam Marathi Mizo Moore Myanmar Norwegian Pangasinan Papiamento (Curaçao) Polish Portuguese Punjabi Rarotongan Romanian Samoan Sepedi Setswana Seychelles Creole Shona Silozi Slovak Slovenian Spanish Sranantongo Swahili Swedish Tahitian Telugu Thai Tshiluba Tsonga Turkish Twi Ukrainian Urdu Vietnamese Zulu\nIndia—“Ðekawɔwɔ le Nɔnɔme Vovovowo Me”\n“ÐEKAWƆWƆ le Nɔnɔme Vovovowo me” nye nyagbɔgblɔ nyanyɛ aɖe si wotsɔna ɖɔa dukɔmetɔwo ƒe ɖekawɔwɔ le India. Be woawɔ ɖeka le dukɔ gã sia si me vovototowo le le dekɔnu, gbegbɔgblɔ, mawusubɔsubɔ, teƒe siwo amewo tso, awudodo, kple nuɖuɖu gome mele bɔbɔe o. Gake wokpɔa ɖekawɔwɔ sia le Yehowa Ðasefowo ƒe dɔdzikpɔƒe si le India, togbɔ be lɔlɔ̃nu faa dɔwɔla siwo le afima hewɔa dɔ le afima la tso nuto kple nuto gã geɖe me eye wodoa gbe vovovo geɖe hã.\n• Wo dometɔ ɖekae nye Rajrani—ɖetugbi aɖe si tso Punjab, le India ƒe dzieheɣetoɖoƒe ɖaa. Esi Rajrani nɔ suku la, eƒe sukuxɔmetɔ aɖe te Biblia sɔsrɔ̃ kple Yehowa Ðasefowo. Nyɔnuvi dzaa sia dze agbagba be yeanyɔ Rajrani ƒe ɖetsɔleme ɖe Biblia ŋu. Esi eƒe sukuxɔmetɔa menya Eŋlisigbe nyui o eye wometaa Gbetakpɔxɔ ɖe Punjabigbe me ɣemaɣi o ta la, ebia Rajrani be wòakpe ɖe ye ŋu aɖe magazinea me nyawo gɔme na ye. Nusi Rajrani xlẽ le Gbetakpɔxɔ me te ŋusẽ kpɔkpɔ ɖe eyama dzi ale gbegbe be togbɔ be edzilawo tsi tre ɖe eŋu hã la, ewɔ ŋgɔyiyi tsɔ eƒe agbe ɖe adzɔgbee na Yehowa Mawu. Egbea ele subɔsubɔm le India Betel eye dɔ si tututu wòwɔ si na wòke ɖe nyateƒea ŋu la ke wɔmee wòle le afima. Eɖea Kristotɔwo ƒe agbalẽwo gɔme ɖe Punjabigbe me!\n• Bu Bijoe hã ŋu kpɔ, amesi tso India ƒe akpa bubu—anyieheɣetoɖoƒenuto si nye Kerala. Wonya Bijoe le suku le esi mekpɔa gome le dulɔlɔ̃ ƒe azãwo ɖuɖu me o ta. Esi wotsɔ ɣeyiɣi didi aɖe drɔ̃ nya la le ʋɔnudrɔ̃ƒe vɔ wòzu aʋadziɖuɖu ɖedzesi na tadedeagu dzadzɛ megbe la, wogaxɔ Bijoe ɖe suku. * Eyi edzi va ɖo kɔledzi. Gake agbegbegblẽnuwɔna siwo yia edzi le afima ɖe fu na eƒe dzitsinya, eyata edzudzɔ sukua le ƒe gbãtɔ ƒe akpa gbãtɔ me. Fifia le ƒe 10 si wòtsɔ wɔ dɔ le Betel megbe la, ekpɔe be eɖe vi geɖe na ye be yenye Betel-ƒomea me tɔ siwo tso teƒe vovovowo evɔ wowɔ ɖeka la wu alesi wòanɔ le sukukɔkɔdede me.\n• Norma kple Lily siaa xɔ ƒe 70 kple edzivɔ eye wonye ahosiwo ƒe geɖe. Wo dometɔ ɖesiaɖe tsɔ ƒe 40 kple edzivɔ wɔ ɣeyiɣiawo katã ƒe subɔsubɔdɔae. Lily nye Tamilgbegɔmeɖela le alɔdzedɔwɔƒea anɔ ƒe 20 kloe. Ƒe 13 enye si va yi esime Norma va Betel le srɔ̃aŋutsu ƒe ku megbe. Tsɔ kpe ɖe dɔwɔla ku kutri kple fɔléɖenuŋula ƒe kpɔɖeŋuɖola siwo wonye ŋu la, wokpɔa ŋusẽ ɖe ɖekawɔwɔ si le Betel-ƒome bliboa me dzi. Vividodo ɖe amedzrowo ŋu dzɔa dzi na wo, eye ƒomea me tɔ siwo nye sɔhɛwo domenɔnɔ, ahanɔ Kristotɔwo ƒe agbenɔnɔ ɣeyiɣi didi me dzidzɔwo gblɔm na wo vivia wo nu. Eye sɔhɛawo hã kpea wo vaa woƒe xɔwo me be woava de ha kpli yewo eye wonaa kpekpeɖeŋu wo ne ehiã. Woɖoa kpɔɖeŋu nyuiwo nyateƒe!\nEsi lɔlɔ̃nu faa dɔwɔla siawo ɖu masɔmasɔ siwo hea dzrewɔwɔ kple tɔtɔ vɛ le teƒe geɖewo dzi la, wozu India Betel-ƒomea me tɔ siwo tsɔa dzidzɔ wɔa dɔ ɖekae tsɔ subɔa ame bubuwo.—Psalmo 133:1.\n^ mm. 5 Kpɔ Eŋlisigbe me Gbetakpɔxɔ, November 1, 1987, axa 21.\nMegbe ɖaa: Mountain High Maps® Copyright © 1997 Digital Wisdom, Inc.\nƉoe Ɖe Amewo Ɖoe Ɖe Amewo India—“Ðekawɔwɔ le Nɔnɔme Vovovowo Me”\nw01 4/1 axa 8


GBE BUBU Albanian Arabic Bengali Bicol Bislama Bulgarian Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Efik Estonian Eŋlisi Eʋegbe Finnish Franse Ga Georgian German Greek Gujarati Haitian Creole Hiligaynon Hindi Hungarian Igbo Iloko Indonesian Italian Japanese Kannada Kinyarwanda Korean Latvian Lithuanian Macedonian Malagasy Malayalam Marathi Mizo Myanmar Norwegian Pangasinan Papiamento (Aruba) Papiamento (Curaçao) Polish Portuguese Punjabi Rarotongan Romanian Samoan Sepedi Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swedish Tagalog Telugu Thai Tshiluba Tsonga Turkish Twi Ukrainian Urdu Vietnamese Zulu\nPARADISO ƒe nɔnɔmetatawo, abe esi le magazine sia ƒe akpa dzi ene la, wɔa dɔ ɖe amesiwo ahedada le fu ɖem na dzi. Atsu kple asi gbãtɔ, Adam kple Xawa, nɔ paradiso ŋutɔŋutɔ me. Eden-bɔa ye nye woƒe aƒe. (Mose I, 2:7-23) Togbɔ be Paradiso ma bu hã la, menye drɔ̃e gbɔlo wònye be woaxɔ paradiso aɖe si gbɔna le etsɔme—le xexe yeye si me ahedada manɔ o me—dzi ase kura o. Wotui ɖe ŋugbedodo siwo le Biblia me dzi bliboe.\nBu ŋugbe si Yesu Kristo do le eƒe anyigbadzigbenɔnɔ ƒe ŋkeke mamlɛtɔ dzi ŋu kpɔ. Nuvɔ̃wɔla siwo ku kple Yesu la dometɔ ɖeka xɔe se be ŋutete le Mawu si be wòakpɔ ameƒomea ƒe kuxiwo gbɔ. Egblɔ be: “Yesu, ɖo ŋku dzinye, ne èva ɖo wò fiaɖuƒe la me.” Nya siawo fia be nuvɔ̃wɔla la xɔe se be Yesu ava ɖu dzi abe Fia ene eye woagbɔ agbe ame kukuwo. Yesu ɖo eŋuti nɛ be: “Vavã mele egblɔm na wò [egbea be, ànɔ, NW] Paradiso la me kplim.”—Luka 23:42, 43.\nEsi Biblia le nu ƒom tso amesiwo anɔ agbe le Paradisoa me ŋu la, egblɔ be: “Woatu xɔ anɔ eme, eye woade weingble aɖu eme kutsetse.” (Yesaya 65:21) Ẽ, “wo dome amesiame abɔbɔ nɔ anyi ɖe eƒe weinka kple eƒe gboti te bɔkɔɔ; elabena Yehowa Zebaot ƒe nue gblɔe.”—Mixa 4:4.\nEkema, nukatae woɖe mɔ ahedada li egbea ɖo? Kpekpeɖeŋu kae Mawu naa ame dahewo? Ɣekaɣie ahedada maganɔ anyi o?\nNukata Woɖe Mɔ Ahedada Li Ðo?\nAglãdzedze si mawudɔla vɔ̃ɖi aɖe, si nye Satana Abosam he vɛ ye wɔe be Paradiso si me woda Adam kple Xawa ɖo la bu. Satana ƒo nu to da aɖe dzi ble Xawa wòda le Mawu ƒe se, si nye be womegaɖu ati aɖe ƒe kutsetse o, la dzi. Eflui wòxɔe se be ye ɖokui ɖeɖe ɖa tso Mawu gbɔ ahe agbenɔnɔ si nyo wu vɛ na ye. Esi Xawa tsɔ atikutsetse si nu wode se ɖo la na Adam la, eya hã xɔe ɖu, hegbe nu le Mawu gbɔ le esi wòdi be yeadze ye srɔ̃ ŋu ta.—Mose I, 3:1-6; Timoteo I, 2:14.\nWonyã srɔ̃tɔ aglãdzela eveawo ɖa le Paradisoa me wòsɔ, eye tso ɣemaɣi dzi ele na wo be woaʋli sesĩe be woalé agbea ɖe te. Yehowa ɖe mɔ Satana ɖu ameƒome wɔnuvɔ̃ la dzi vaseɖe egbea, ale be aglãdzedze ɖe Mawu ŋu metsonuwo nadze ƒã. Ameƒomea ƒe ŋutinya ɖo kpe edzi be amegbetɔwo mate ŋu ahe Paradiso va anyigba dzi o. (Yeremya 10:23) Ke boŋ, ɖee ame ɖokui ɖeɖe ɖa tso Mawu gbɔ he emetsonu gblẽku, siwo dome ahedada hã le la vɛ.—Nyagblɔla 8:9.\nGake womegblẽ hiãtɔwo ɖi wotsi ya me le xexe si me yɔ fũ kple dzɔgbevɔ̃e la me o. Mɔfiame nyuiwo le Mawu ƒe Nya, Biblia, si tso gbɔgbɔ me la me na wo.\n‘Migatsi Dzimaɖi O’\nEsime Yesu nɔ nu ƒom na ameha gã aɖe siwo dome ame dahe geɖe hã nɔ la, egblɔ be: “Mikpɔ dziƒoxeviwo ɖa, womeƒãa nu o, womeŋea nu hã o, eye womeƒoa nuwo ƒu ɖe avawo me hã o, ke mia Fofo, si le dziƒo la, nyia wo. Alo ɖe mia tɔ mevena wua woawo tɔ o mahã? . . . Eyaŋuti [migatsi dzimaɖi] agblɔ bena: Nuka míaɖu, nuka míano, alo nuka míatsɔ ata mahã o. Elabena nenem nusiawo katã tɔgbe trɔ̃subɔlawo dina; ke mia Fofo, si le dziƒo la, nyae bena, nenem nusiawo katã hiãa mi. Midi mawufiaɖuƒe la kple eƒe dzɔdzɔenyenye gbãgbiagbã, eye woatsɔ nusiawo katã akpe ɖe eŋuti na mi.”—Mateo 6:26-33.\nMehiã be ame dahe nafi fi o. (Lododowo 6:30, 31) Ne etsɔ Mawu ɖo nɔƒe gbãtɔ le eƒe agbe me la, akpɔ eƒe nuhiahiãwo gbɔ nɛ. Bu Tukiso, ŋutsu aɖe si le Lesotho, anyiehe Afrika la, tɔ ŋu kpɔ. Le ƒe 1998 me la, duta asrafohawo ge ɖe Lesotho be woatɔ te aglãdzedze ɖe dziɖuɖua ŋu. Nusi do tso aʋa ma mee nye be, woha fiasewo, dɔ ge le amewo si, eye nuɖuɖu kpɔkpɔ va sesẽ ŋutɔ.\nTukiso nɔ dugãa ƒe akpa si dɔwuamea nu sẽ le wu. Eƒe aƒelika geɖe ha fiasewo be woate ŋu atsi agbe. Esi Tukiso gbɔ va eƒe xɔnu ɖekɛ me la, ekpɔ be Maseiso, si nye nyɔnu si wo kpli woli la, ha nuɖuɖu gbogbo aɖe ɖi. Tukiso gblɔ be: “Ðe nusiawo do go,” eye wòɖe eme be etsi tre ɖe Mawu ƒe se si gblɔ be womegafi fi o la ŋu. Maseiso wɔ ɖe edzi. Aƒelikawo ɖu fewu le wo ŋu eye wova lɔ finuawo na wo ɖokui.\nNusiwo Tukiso srɔ̃ le Biblia-nusɔsrɔ̃ si Yehowa Ðasefowo wɔ kplii me ye na wòwɔ nyametsotso sia. Ðe eƒe toɖoɖo Mawu ƒe se na be wotsi dɔa? Ao. Ɣeyiɣi aɖe megbe la, hamemegã siwo le Yehowa Ðasefowo ƒe hame si Tukiso bɔa ha kpli me la te ɖe eŋu eye wohe nuɖuɖu aɖewo ɖe asi vɛ nɛ. Le nyateƒe me la, Yehowa Ðasefo siwo te ɖe South Africa ŋu la ɖo kpekpeɖeŋununana siwo wu tɔn eve ɖo ɖe wo nɔviŋutsu kple nɔvinyɔnu Kristotɔwo le Lesotho. Tukiso ƒe toɖoɖo Mawu kple hamea ƒe lɔlɔ̃ kpekpeɖeŋununanaa wɔ dɔ ɖe Maseiso dzi. Eya hã dze Biblia sɔsrɔ̃ gɔme. Mlɔeba, wova ɖe wo nɔewo le se nu eye wova dze be woana nyɔnyrɔ wo abe Yehowa Ðasefowo ene. Wogale Mawu subɔm nuteƒewɔwɔtɔe fifia.\nYehowa Mawu léa be na ame dahewo. (Kpɔ aɖaka si ƒe tanyae nye “Aleke Mawu Bua Ame Dahewoe?”) Ewɔ ɖoɖo lɔlɔ̃tɔe be woakpe ɖe amewo abe Tukiso kple Maseiso ene ŋu woasrɔ̃ nu tso ye ŋu. Eye ena aɖaŋuɖoɖo nyui siwo nyo na gbesiagbegbenɔnɔ le eƒe Nya la me.\nKpekpeɖeŋunana Mɔnu Nyui Aɖe\nYehowa Ðasefowo dzea agbagba ɣesiaɣi be yewoasrɔ̃ alesi Mawu tsɔa ɖe le eme na ame dahewoe. (Galatiatɔwo 2:10) Zi geɖe ne afɔku dzɔ le afi aɖe eye wòlɔ Kristotɔ vavãwo ɖe eme la, wowɔa ɖoɖowo be woana kpekpeɖeŋu si hiã. Nusi le vevie wu, si ŋu Ðasefowo tsia dzi ɖo na amewo katã, amesiwo dome ame dahewo hã le, ye nye woƒe gbɔgbɔ me nuhiahiãwo. (Mateo 9:36-38) Le ƒe 60 siwo va yi me la, subɔla akpe nane siwo wona hehee lɔ̃ faa be yewoasubɔ abe dutanyanyuigblɔlawo ene le dutanyigbawo dzi. Le kpɔɖeŋu me, dutanyanyuigblɔla atsu kple asi aɖe siwo tso Finland woe srɔ̃ Sesotho gbe ale be wote ŋu fia nu Tukiso kple Maseiso wova zu Yesu ƒe nusrɔ̃lawo. (Mateo 28:19, 20) Dutanyanyuigbɔgblɔdɔ sia biana zi geɖe be ame naɖe asi le agbe si me dzidzeme le, le dukɔ de ŋgɔ me ŋu ava dukɔ dahe aɖe me.\nNe esesẽ aleke gbegbe hã, Kristotɔ vavãwo mefia fi be yewoatsɔ alé agbea ɖe te o. Ðe esia teƒe la, woxɔe se be ŋutete le Yehowa Mawu si be ana yewoƒe nuhiahiã yewo. (Hebritɔwo 13:5, 6) Mɔ siwo dzi Yehowa tona kpɔa eƒe amewo ƒe nuhiahiãwo gbɔ na wo dometɔ ɖekae nye, to eƒe subɔla siwo léa be na wo nɔewo ƒe xexeame katã ƒe habɔbɔa dzi.\nMɔ bubu si dzi Yehowa tona kpena ɖe hiãtɔwo ŋue nye be enaa aɖaŋuɖoɖo nyui siwo ku ɖe gbesiagbegbenɔnɔ ŋu la wo. Le kpɔɖeŋu me, Biblia de se be: “Fiafitɔ la nagafi fi o, ke boŋ nedze agbagba, ne wòatsɔ eƒe asiwo awɔ dɔ nyui, bene wòakpɔ nane aɖana hiãtɔwo.” (Efesotɔwo 4:28) Ame geɖe siwo si dɔwɔɖui mele o la dze agbagba dze dɔ aɖewo gɔme le wo ɖokuiwo si, to dɔ sesẽ wɔwɔ me, abe abɔ me nuwo dodo kple beléle na wo ene. Biblia gakpena ɖe hiãtɔwo ŋu hã be woalé be na ga, esi wòfiaa nu wo be woatsri numame gbegblẽwo, abe ahatsunono ene ta.—Efesotɔwo 5:18.\nXexe si me Ahedada Manɔ O—Ɣekaɣie?\nBiblia ɖee fia be míele agbe le Satana ƒe dziɖuɖua ƒe “ŋkeke mamlɛawo” me. (Timoteo II, 3:1) Eteƒe madidi o, Yehowa Mawu adɔ Yesu Kristo ɖa be wòadrɔ̃ ʋɔnu ameƒomea. Nukae adzɔ ɣemaɣi? Yesu na ŋuɖoɖoa le eƒe lododowo dometɔ ɖeka me. Egblɔ be: “Ke ne Amegbetɔvi la ava le eƒe ŋutikɔkɔe me, eye dɔlawo katã akpe ɖe eŋuti la, ekema abɔbɔ nɔ eƒe ŋutikɔkɔezikpui la dzi; eye woaƒo dukɔwo katã nu ƒu ɖe eƒe ŋku me, eye wòama wo me atso wo nɔewo gbɔ, abe alesi alẽkplɔla maa alẽwo kple gbɔ̃wo mee ene.”—Mateo 25:31-33.\nLe lododo sia me la, alẽawo nye amesiwo bɔbɔ wo ɖokui ɖe Yesu ƒe fianyenye te. Yesu tsɔ wo sɔ kple alẽwo elabena wodzea eyome abe woƒe Kplɔla ene. (Yohanes 10:16) Amesiawo siwo le abe alẽwo ene la akpɔ agbe le Yesu ƒe dziɖuɖu debliboa te. Anye agbe si me dzidzɔ anɔ, le xexe yeye si me ahedada manɔ o la me. Woatsrɔ̃ amesiwo le abe gbɔ̃wo ene, amesiwo gbe Yesu ƒe dziɖuɖua la ɖa tegbee.—Mateo 25:46.\nMawu ƒe Fiaɖuƒea ahe vɔ̃ɖinyenye va nuwuwui. Ekema ahedada azu gbaɖegbenya. Anyigba dzi ayɔ kple amesiwo lɔ̃a ame eye woléa be na wo nɔewo. Nusi ɖee fia be xexeme yeye sia ava la dze le Yehowa Ðasefowo ƒe dukɔwo dome nɔviwo ƒe habɔbɔ si me lɔlɔ̃ le la me, elabena Yesu gblɔ be: “Esia me amewo katã woanyae le bena, nye nusrɔ̃lawo mienye, ne lɔlɔ̃ le mia dome.”—Yohanes 13:35.\nALEKE MAWU BUA AME DAHEWOE?\nBiblia gblɔ le ameƒomea Wɔla ŋu be enye “[Amesi] naa abolo dɔwuitɔwo.” (Psalmo 146:7) Kpukpuiwo le eme wu alafa ɖeka siwo te gbe ɖe alesi Mawu tsɔa ɖe le eme na ame dahewoe la dzi.\nLe kpɔɖeŋu me, esime Yehowa na eƒe Sea blema Israel-dukɔa la, ede se na Israel-vi agbledelawo be womegaxa nukuwo le woƒe agblewo ƒe liƒowo dzi ƒiaƒiaƒia o. Mele be woato amiti alo weingble aɖe me zi evelia afɔ nuku siwo hlẽ la o. Se siawo nye lɔlɔ̃ ƒe ɖoɖo na amedzrowo, tsyɔ̃eviwo, ahosiwo, kple ame bubu siwo hiã tu la.—Mose III, 19:9, 10; Mose V, 24:19-21.\nGakpe ɖe eŋu la, Mawu de se na Israel-viwo bena: “Migate ahosiwo kple tsyɔ̃eviwo ɖe anyi o. Ne ète wo ɖe anyi, eye wodo ɣli yɔm la, ekema maɖo to woƒe ɣlidodo la, eye nye dɔmedzoe abi ɖe mia ŋu, eye mawu mi kple yi, ale be mia srɔ̃wo atrɔ azu ahosiwo, eye mia viwo azu tsyɔ̃eviwo.” (Mose II, 22:21-23) Nublanuitɔe la, Israel-vi kesinɔtɔ geɖe ŋe aɖaba ƒu nya mawo dzi. Le esia kple nugbegblẽwɔwɔ bubuwo ta la, Yehowa Mawu na nuxlɔ̃ame vovovowo Israel-viwo to eƒe nyagblɔɖilawo dzi. (Yesaya 10:1, 2; Yeremya 5:28; Amos 4:1-3) Mlɔeba, Mawu ɖe mɔ Asiriatɔwo kple emegbe Babilontɔwo hã va ɖu Israel-viwo ƒe anyigbaa dzi. Wowu Israel-vi geɖe, eye woɖe aboyo agbetsilawo yi ɖe dzronyigbawo dzi.\nYesu Kristo, Mawu ƒe Vi lɔlɔ̃a, ɖe alesi Fofoa tsɔa ɖe le eme na hiãtɔwo lɔlɔ̃tɔe la fia. Esi Yesu nɔ taɖodzinu si le eƒe subɔsubɔdɔa ŋu me ɖem la, egblɔ be: “[Yehowa] ƒe gbɔgbɔ le dzinye, le esi ta wosi ami nam ɖo, bena magblɔ Nyanyui afia ame dahewo.” (Luka 4:18) Esia mefia be ame dahewo ŋu ko Yesu ƒe subɔsubɔdɔa ku ɖo o. Ekpe ɖe kesinɔtɔwo hã ŋu lɔlɔ̃tɔe. Gake, ne Yesu le esia wɔm la, eɖea eƒe ɖetsɔleme na ame dahewo fiana edziedzi. Le kpɔɖeŋu me, eɖo aɖaŋu sia na kesinɔtɔ dziɖuɖumegã aɖe be: “Dzra nusiwo katã le asiwò la, eye namã wo na ame dahewo, eye nu nyui anɔ dziƒo na wò; eye nava adze yonyeme.”—Luka 14:1, 12-14; 18:18, 22; 19:1-10.\nYehowa Mawu kple Via tsɔa ɖe le eme na ame dahewo vevie ŋutɔ. (Marko 12:41-44; Yakobo 2:1-6) Yehowa ɖe alesi wòtsɔa ɖe le eme na ame dahewo fia, to ame dahe miliɔn nane siwo ku léle ɖe susu me la me. Woafɔ amesiawo ɖe tsitre le xexe yeye si me ahedada manɔ o la me.—Dɔwɔwɔwo 24:15.\nYehowa Ðasefowo ƒe dukɔwo dome nɔviwo ƒe habɔbɔa ɖee fia be xexeme yeyea ava\nTukiso kple Maseiso kpakple dutanyanyuigblɔla si srɔ̃ Biblia kple Tukiso\nMaseiso le eƒe aƒe ƒe ʋɔtru nu kple dutanyanyuigblɔla si srɔ̃ Biblia kplii\nƉoe Ɖe Amewo Ɖoe Ɖe Amewo Xexe si me Ahedada Manɔ O Tu Aƒe\nw05 5/15 axa 4-7


GBE BUBU Albanian Arabic Bicol Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Estonian Eŋlisi Eʋegbe Finnish Franse Ga Georgian German Greek Greenlandic Hiligaynon Hungarian Igbo Iloko Indonesian Italian Japanese Korean Latvian Lithuanian Malagasy Malayalam Myanmar Norwegian Papiamento (Aruba) Papiamento (Curaçao) Polish Portuguese Rarotongan Romanian Samoan Sepedi Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swedish Tagalog Thai Tsonga Turkish Ukrainian Urdu Vietnamese\n“NUKAE nye eƒe kuxia? Ele be wòanya be mele be yeawɔ nu ma o ɖe,” nenemae nuteƒekpɔla aɖe gblɔ. Ame bubu ʋuʋu ta heɖe zɔ le nu ƒom le amea ŋu be, “Nenye ɖe wòwɔ susu ŋudɔ vi aɖe ko la, mawɔ nu ma gbeɖe o.” Ðe nèse nyagbɔgblɔ siawo tɔgbe kpɔa? Nuka koŋue nye “susuŋudɔwɔwɔ nyuie”?\nWoɖe nya “susuŋudɔwɔwɔ” gɔme be enye “nusi sɔ wɔwɔ,” “nusi ŋu gɔmesese le wɔwɔ” kple “nuwɔwɔ le nunya me alo nyadadakpɔ nyuie.” Efiana be ŋutete le ame si be wòatso nya me le nunya me. Edze ƒã be susuŋudɔwɔwɔ nyuie bia be míazã tamebubu ŋutete. Le esia teƒe la, ame geɖe ɖea mɔ ame bubuwo wɔa woƒe nyametsotsowo na wo. Woɖea mɔ nyatakakamɔnuwo, hahoo nukpɔsusuwo, alo wo hatiwo tsoa nya me na wo.\nEdze abe susuŋudɔwɔwɔ nyuie yi to le egbexexea me ale gbegbe be ame aɖe si léa ŋku ɖe nu ŋu gblɔ ɣeaɖeɣi be: ‘Le nyateƒe me la, susuŋudɔwɔwɔ nyuie mebɔ kura o.’ Aleke míawɔ ate ŋu awɔ susu ŋudɔ nyuie? Viɖe kawoe dona tsoa susuŋudɔwɔwɔ nyuie me?\nAleke Míawɔ Awɔ Susu Ŋudɔ Nyuie?\nTogbɔ be susuŋudɔwɔwɔ ƒe ŋutete tutuɖo xɔa ɣeyiɣi hã la, to nu ŋu bubu tsitotsito, kple veviedodo nu be woatu susu nyui, kple nyametsotso nyui wɔwɔ ƒe ŋutete ɖo me míate ŋu atui ɖo. Na míabu nu etɔ̃ siwo ate ŋu akpe ɖe mía ŋu míatu susuŋudɔwɔwɔ ƒe ŋutete ɖo ŋu kpɔ.\nSrɔ̃ Biblia, eye nàwɔ ɖe eƒe aɖaŋuɖoɖowo dzi. Woŋlɔ Biblia kple nyagbe nyuitɔwo, eye susu le wo me, eyata enye kpekpeɖeŋunu nyuitɔ na ame be wòadze nunya eye wòawɔ susu ŋudɔ nyuie. (Efesotɔwo 1:8) Le kpɔɖeŋu me, apostolo Paulo xlɔ̃ nu ehati Kristotɔwo be: “Nusiwo nye nyateƒe, nusiwo dzea bubu, nusiwo le dzɔdzɔe, nusiwo le dzadzɛ, nusiwo dze na lɔlɔ̃, nusiwo dze na gbɔgblɔ, ne nudzeamewɔwɔ aɖe li, eye ne kafukafu aɖe li la, misusu nusiawo ŋuti!” (Filipitɔwo 4:8) Ne míeyi edzi wɔna ɖe aɖaŋuɖoɖo sia dzi la, míawɔ nyametsotso nyuitɔwo eye míadze aɖaŋu le míaƒe nuwɔnawo me.\nSrɔ̃ nu tso nuteƒekpɔkpɔwo me. Esi Switzerlandtɔ hakpanyaŋlɔla aɖe tsɔ susuŋudɔwɔwɔ nyuie sɔ kple agbemenuteƒekpɔkpɔ la, egblɔ be: “Susuŋudɔwɔwɔ nyuie . . . lɔ agbemenuteƒekpɔkpɔ kple nuŋububu do ŋgɔ ɖe eme.” Nyateƒee, “ame bebewu xɔa nya sia nya dzi sena; ke nunyala léa ŋku ɖe eƒe afɔɖeɖe ŋu.” (Lododowo 14:15) Woate ŋu atu susuŋudɔwɔwɔ nyuie ƒe ŋutete ɖo to ŋkuléle ɖe nu ŋu, hehexɔxɔ, kple nuteƒekpɔkpɔ me. Míate ŋu abi ɖe nuwo wɔwɔ nyuie wu me ne míeyi edzi le nu mawo wɔm hena ɣeyiɣi aɖe. Gake, nusɔsrɔ̃ tso míaƒe vodadawo me bia ɖokuibɔbɔ kple tufafa. Adegbe ƒuƒlu ƒoƒo, dada, kple tosesẽ ƒe gbɔgbɔ si le amewo me le ŋkeke mamlɛ siawo me la menye susuŋudɔwɔwɔ nyuie o.—Timoteo II, 3:1-5.\nTia wò zɔhɛwo le nunya me. Zɔhɛ siwo míetia ate ŋu akpe ɖe mía ŋu alo ahe mi ɖe megbe le nunya kple susuŋudɔwɔwɔ tutuɖo me. Lododowo 13:20 gblɔ be: “Ne èzɔ kple nunyalawo la, àdze nunya; ke ne ède ha kple bometsilawo la, àzu ame gbegblẽ.” Medze be míaxɔ amesiwo meɖoa to Mawu o eye woŋea aɖaba ƒua eƒe Nya dzi la ƒe nukpɔsusuwo alo susuwo o. Lododowo 17:12 gblɔe le mɔ sia nu be: “Gododo sisiblisinɔ, si ŋu woɖe viwo le la, nyo wu gododo bometsila le eƒe bometsitsi me.”\nViɖe kae Le Susuŋudɔwɔwɔ Nyuie Me?\nSusuŋudɔwɔwɔ tutuɖo ɖea vi geɖe. Enana agbea ganyona ɖe edzi wu eye ate ŋu ana be míagagblẽ míaƒe ɣeyiɣi o. Dziɖeleameƒo si tsoa míaƒe nuwo wɔwɔ tame mabumabutɔe me dzi ate ŋu aɖe akpɔtɔ to susuŋudɔwɔwɔ nyuie me. Amesiwo mete ŋu wɔa nyametsotso nyui o la nana be agbea gasesẽna ɖe edzi na wo ɖokui. Biblia gblɔ be: ‘Bometsilawo ƒe agbagbadzedze nana ɖeɖi tea wo ŋu.’ (Nyagblɔla 10:15) Amesiawo dzea agbagba atraɖii eye nu tia kɔ na wo; ke hã, woƒe agbagbadzedzea meɖea vi gobi aɖeke o.\nBiblia ɖo aɖaŋu nyui gbogbo aɖewo siwo lɔ dzadzɛnyenye, dzeɖoɖo, dɔsesẽwɔwɔ, akɔkpekpe kple ahedada, kple agbenɔnɔ ƒe akpa bubu geɖe ɖe eme. Ame miliɔn geɖe ate ŋu aɖo kpe edzi be, ne yewoakpɔ dzidzedze la enɔ te ɖe alesi gbegbe yewotsɔ Biblia ƒe gɔmeɖosewo wɔ dɔe la dzi alo ne yewodo kpo nu la enɔ te ɖe alesi yewometsɔe wɔ dɔe o la dzi, eye esia kpe ɖe yewo ŋu yewowɔ nu le nunya me.\nSusuŋudɔwɔwɔ kpena ɖe mía ŋu míewɔa nu geɖe wu be míazɔ ɖe mɔfiame alo se ƒe ɖoɖo aɖewo ko dzi. Ekpena ɖe mía ŋu míekpɔa míaƒe agbanɔamedziwo gbɔ nyuie. Gake susuŋudɔwɔwɔ meva xɔna ɖe alesi míaxɔ sidzedze de emee la teƒe o. Lododowo 1:5 gblɔ be: “Nunyala nasee, eye wòadzi eƒe nunya ɖe dzi.” Ele be míasrɔ̃ alesi míada nyatakaka siwo míexɔna la akpɔ, be míaɖo nyataƒoƒo nyuitɔ gbɔ. Esia kpena ɖe mía ŋu be ‘míazɔ le nunya me.’—Lododowo 28:26.\nKadodo kplikplikpli le ŋuɖɔɖɔɖo kple susuŋudɔwɔwɔ dome. Togbɔ be ɖewohĩ míadi be míaxɔ agbanɔamedzi geɖe hã la, ahiã be míabu nuwo ŋu nyuie eye míawɔ nu ase ɖe afisi míaƒe ŋusẽ aɖe mɔ ɖo. Nyateƒee, apostolo Paulo gblɔ na mí be ‘míagba go le Aƒetɔ la ƒe dɔwɔwɔ me.’ (Korintotɔwo I, 15:58) Ke hã, ele be nuxlɔ̃ame sia nada asɔ kple gɔmeɖose si woŋlɔ ɖe Nyagblɔla 9:4 be: “Avũ gbagbe nyo wu dzata kuku.” Ŋkuléle ɖe míaƒe lãmesẽ ŋu nyuie esime míele Yehowa subɔm la awɔe be míanɔ agbe wòadidi awu eye míakpɔtɔ anɔ dɔ dzi ɖaa. Susuŋudɔwɔwɔ ate ŋu akpe ɖe mía ŋu be míakpɔ alesi míawɔ ada sɔ nyuie ale be míawɔ nusiwo le vevie esime míabu míaƒe dzidzɔkpɔkpɔ o. Ẽ, susuŋudɔwɔwɔ nyuie hea viɖe geɖe vɛ.\nAɖaŋuɖoɖo vavãwo sɔ gbɔ ɖe Biblia me\nSusuŋudɔwɔwɔ nyuie ƒe ŋutete ate ŋu asu ame si to ŋkuléle ɖe nu ŋu, hehexɔxɔ, kple nuteƒekpɔkpɔ me\nƉoe Ɖe Amewo Ɖoe Ɖe Amewo Susuŋudɔwɔwɔ Nyuie Nukata Mebɔ O?\nw05 5/15 axa 14-15